open-index/open-wikipedia-markdown huggingface dataset:
പൂച്ചക്കണ്ണി

ഇന്ത്യയിലെ പശ്ചിമഘട്ടനിരകളിൽ മാത്രം കാണുന്ന ഒരു സ്ഥാനീയ ശലഭമാണ് **പൂച്ചക്കണ്ണി**. മഴക്കാടുകളിലെ നനവാർന്ന പ്രദേശങ്ങളിൽക്കാണപ്പെടുന്ന ഈ ശലഭത്തിനെ പറക്കുന്ന സമയത്ത് ചിറകുകളിൽ തെളിഞ്ഞുകാണുന്ന വെള്ളിവരകൾ കൊണ്ട് തിരിച്ചറിയാം. ഈ ശലഭത്തിന്റെ ശലഭപ്പുഴുക്കൾക്ക് തവിട്ടുനിറത്തിൽ നേരിയ വരകളും കുറികളും കാണുന്നു.ഈറ്റ വർഗ്ഗത്തിൽപ്പെട്ട സസ്യങ്ങളിലാണ് ലാർവകളെക്കാണുന്നത്.

## ചിത്രശാല

File:Banded Catseye(Zipaetis saitis).jpg|പൂച്ചക്കണ്ണി ചിറകിനടിവശം 
File:Banded Catseye-(Zipaetis saitis).jpg|പൂച്ചക്കണ്ണി ചിറകിനു മുകൾവശം 

## അവലംബം

## പുറത്തേക്കുള്ള കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
നാടോടി (ചിത്രശലഭം)

ഇന്ത്യയിലെ കാടുകൾക്കരികിലും മരങ്ങൾ തിങ്ങിനിറഞ്ഞ പ്രദേശങ്ങളിലും കാണപ്പടുന്ന ഒരു ചിത്രശലഭമാണ് **നാടോടി** (*Pareronia hippia*).

തുമ്പിക്കൈക്ക് ഏകദേശം മൂന്ന് സെന്റിമീറ്റർ വരെ നീളമുണ്ട്. അതിനാൽ ഇവ നീണ്ട തേൻനാളികളുള്ള പൂക്കളിലെ തേൻ നുകരുന്നത് കാണാം. ആൺ പെൺ ശലഭങ്ങൾക്ക് നിറവ്യത്യാസമുണ്ട്. ആൺശലഭങ്ങളുടെ പുറം തിളങ്ങുന്ന ആകാശനീലനിറമാണ്. പെൺശലഭങ്ങൾ മങ്ങിയ നീലനിറത്തിൽക്കാണപ്പെടുന്നു. പെൺശലഭങ്ങൾ നീലക്കടുവശലഭങ്ങളെഅനുകരിക്കാറുണ്ട്. ഇവ മുട്ടയിടുന്നത് കൂട്ടത്തോടെയാണ്. ഇലയുടെ നടുവിലുള്ള ഞരമ്പിലാണ് ശലഭപ്പുഴു കിടക്കുന്നത്. കപ്പാരിസേ കുടുംബത്തിൽപ്പെട്ട ഗിടോരൻ (Capparis zeylanica) തുടങ്ങിയ സസ്യങ്ങളിലാണ് ഇവ മുട്ടയിടുന്നത്. 1972 ലെ ഇന്ത്യൻ വന്യജീവിസംരക്ഷണ നിയമത്തിന്റെ രണ്ടാം പട്ടികയിൽപ്പെടുന്ന ശലഭമാണ് ഇത്. ഇന്ത്യയിൽ കാണപ്പെടുന്ന ചിത്രശലഭത്തെ ചിലപ്പോൾ *Pareronia valeria hippia* എന്ന ഉപവർഗ്ഗമായും കണക്കാക്കാറുണ്ട്.

## ജീവിതചക്രം

File:Flora and Fauna Savandurga Karnataka (4).jpg|മുതുകുവശം (ആൺ)
File:Pareronia hippia-Silent Valley-2016-08-15-001.jpg|മുതുകുവശം (പെൺ)
File:Common Wanderer Pareronia valeria female philomela form by Dr. Raju Kasambe DSCN3506 (9).jpg|മുതുകുവശം (പെൺ, രൂപം *philomela*)
File:Pareronia hippia (Common Wanderer) from Chalavara.jpg|ഉദരവശം (ആൺ)
File:Common Wanderer Pareronia valeria Female UN by Dr. Raju Kasambe DSCN3878 (8).jpg|ഉദരവശം (പെൺ)
File:Pareronia valeria egg sec.jpg|മുട്ടകൾ
File:Pareronia valeria pupating.jpg|പ്യൂപ്പ
File:COMMON WANDERER (1) OCTOBER 2011 (6442180555).jpg|പ്യൂപ്പ

## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കറുപ്പൻ

**വെള്ളക്കറുമ്പൻ** എന്ന പേരിലും ചിലയിടങ്ങളിൽ അറിയപ്പെയുന്ന ചിത്രശലഭമാണ് **കറുപ്പൻ** . ഇംഗ്ലീഷിൽ Nigger, Smooth-eyed Bushbrown, Medus Brown, Dark Grass-brown എന്നിങ്ങനെ പല പേരുകളുണ്ട്.

ചിറക് തുറക്കുമ്പോൾ കറുപ്പ് കലർന്ന ഇരുണ്ട തവിട്ടു നിറം.ചിറകു പൂട്ടുമ്പോൾ കറുപ്പ് നിറത്തിൽ കുറുകെ വീതിയുള്ള വെള്ളവര കാണാം.പിൻചിറകിൽ രണ്ടു കറുത്ത വലിയ കൺ പൊട്ടുകളും ഒരു ചെറിയ കൺപൊട്ടും ഉണ്ട്.മുൻചിറകിൽ രണ്ടു വലിയ കൺ വലയങ്ങളുണ്ട്.ചിറകുകളുടെ അഗ്രഭാഗത്ത് രണ്ടു വരയായി നേർത്തവെളുത്ത തരംഗിതമായ വരകൾ കാണാം..അടുക്കളത്തോട്ടത്തിലും കരിയിലകൾക്കിടയിലും കൂട്ടത്തോടെ പരതി നടക്കുന്നത് കാണാം. നെൽച്ചെടിയിലും മറ്റ് പുൽ വർഗ്ഗസസ്യങ്ങളിലും മുട്ടയിടുന്നു.റോസ് നിറമുള്ള ശലഭപ്പുഴു.

## ചിത്രശാല

File:Orsotriaena.jpg|Orsotriaena
File:Orsotriaena medus in Kannur.jpg|Orsotriaena medus in Kannur
File:Orsotriaena medus medus brown.jpg|ഇണ ചേരുന്നു


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
നിങ്ങളെന്നെ കമ്മ്യൂണിസ്റ്റാക്കി

ലഘുചിത്രം|നിങ്ങളെന്നെ കമ്മ്യൂണിസ്റ്റാക്കി പോസ്റ്റർ
കെ. പി. എ. സി യുടെ ഒരു സാമൂഹിക രാഷ്ട്രീയ നാടകമാണ് **നിങ്ങളെന്നെ കമ്മ്യുണിസ്റ്റാക്കി**. തോപ്പിൽ ഭാസി രചിച്ച ഈ നാടകം എൻ. രാജഗോപാലൻ നായരും, ജി. ജനാർദ്ദനക്കുറുപ്പും ചേർന്നാണ് സംവിധാനം ചെയ്തത്. ഈ നാടകത്തിനു വേണ്ടി ഗാനങ്ങൾ എഴുതിയത് കവി ഒ. എൻ. വി കുറുപ്പും, സംഗീത സംവിധാനം നിർവ്വഹിച്ചത് ജി. ദേവരാജനുമാണ്. നാടകരചനാ സമയത്ത് പാർട്ടി പ്രവർത്തനത്തിന്റെ ഭാഗമായി ഒളിവുജീവിതം നയിച്ച തോപ്പിൽ ഭാസി, സോമൻ എന്ന തൂലികാ നാമത്തിലാണ് നാടകം എഴുതിയത്. 1950 -ൽ ആരംഭിച്ച കെ.പി.എ.സി യുടെ രണ്ടാമത്തെ നാടകമായിരുന്നു "നിങ്ങളെന്നെ കമ്മ്യൂണിസ്റ്റാക്കി."  എന്റെ മകനാണ് ശരി എന്ന നാടകമായിരുന്നു ആദ്യത്തേത്. ചവറ തട്ടാശ്ശേരിയിലുള്ള സുദർശന തീയറ്ററിൽ 1952 ഡിസംബർ 6 നാണ് "നിങ്ങളെന്നെ കമ്മ്യൂണിസ്റ്റാക്കി"യുടെ ആദ്യ പ്രദർശനം നടന്നത്.

പതിനായിരത്തിലധികം വേദികളിൽ അവതരിപ്പിക്കപ്പെട്ട ഈ നാടകം കേരളത്തിലെ കമ്മ്യൂണിസ്റ്റ് മുന്നേറ്റത്തിന് വളരെയേറെ സഹായകമായെന്നും 1957-ൽ   ഇ.എം.എസിന്റെ നേതൃത്വത്തിലുള്ള കേരളത്തിലെ പ്രഥമ കമ്മ്യൂണിസ്റ്റ് മന്ത്രിസഭയ്ക്ക് വഴിയൊരുക്കിയെന്നും കണക്കാക്കപ്പെടുന്നു. 

## ചരിത്രം
ലഘുചിത്രം|നിങ്ങളെന്നെ കമ്മ്യൂണിസ്റ്റാക്കി 2025 ൽ കൊല്ലം കടപ്പാക്കട സ്പോർട്സ് ക്ലബ്ബിലെ അവതരണം
ലഘുചിത്രം|കെ.പി.എ.സി.
1952 ഡിസം 6ന് കൊല്ലം ചവറ തട്ടാശ്ശേരിയിലായിരുന്നു ആദ്യവേദി. 1953 മാർച്ചിൽ ഗവണ്മെൻറ് ഈ നാടകം നിരോധിച്ചു. ഗവണ്മെന്റിനു എതിരെ ജനങ്ങളിൽ വികാരം വളർത്തുന്നു എന്നായിരുന്നു ആരോപണം. നിരോധനത്തെ അവഗണിച്ച് കൊണ്ട് അവതരണം തുടരുകയും കോവളത്ത് വേദിയിൽ വച്ച് എല്ലാ കലാകാരന്മാരെയും അറ്റസ്റ്റ് ചെയ്ത് കേസ് ചാർജ് ചെയ്യുകയും ചെയ്തു. നിയമയുദ്ധത്തിലൂടെ 2 മാസത്തിനു ശേഷം നിരോധനം നീക്കി. തുടർന്ന് ഏകദേശം ആറായിരത്തിലധികം വേദികളിൽ നാടകം പ്രദർശിക്കപ്പെട്ടു. കേരളസമൂഹത്തിന്റെ രാഷ്ട്രീയ മനസ്സ് നിർണയിക്കുന്നതിൽ സുപ്രധാന പങ്ക് വഹിക്കാൻ ഈ നാടകത്തിനു സാധിച്ചു.

## കഥ
ഇന്ത്യയിലെ മറ്റിടങ്ങളിൽ എന്നപോലെ തന്നെ കേരള സമൂഹത്തിൽ നിലനിന്നിരുന്ന ജാതി സമ്പ്രദായത്തെയും ഉച്ചനീചത്വങ്ങളെയും എതിർക്കാനും കീഴാളരുടെ ഉയര്ച്ചക്കും ആഹ്വാനം ചെയ്യുന്നു. പരമുപിള്ള എന്ന ഉയർന്നജാതിയിൽപെട്ട ആൾ കമ്മ്യുണിസ്റ്റ് ആവുന്നതാണ് കഥ. അയാൾ ചെങ്കൊടി കയ്യിലേക്ക് വാങ്ങുമ്പോൾ നാടകം അവസാനിക്കുന്നു. 

## സിനിമയിൽ
നസീറിനെയും, ഷീലയെയും നായികാനായകന്മാരാക്കി 1970ൽ തോപ്പിൽഭാസി തന്നെ ഇതേ പേരിൽ സിനിമയെടുത്തു.

## അഭിനേതാക്കൾ
* കാമ്പിശ്ശേരി കരുണാകരൻ, പി.ജെ. ആന്റണി  - കാരണവർ (ആദ്യം കാമ്പിശ്ശേരി പിന്നെ തുടർച്ചയായി മൂന്ന് വർഷം പി.ജെ)
* വിജയകുമാരി - മീന
* ഒ. മാധവൻ - പപ്പു
* കെ.പി.എസി. സുലോചന -സുമം
* പുനലൂർ രാജഗോപാലൻ നായർ
* വി. സാംബശിവൻ - ഗോപാലൻ
* സുധർമ്മ - മാല
* ജി. ജനാർദ്ദനക്കുറുപ്പ് - ജന്മി കേശവൻ നായർ
* തോപ്പിൽ കൃഷ്ണപിള്ള - കറമ്പൻ
* ഭാസ്കരപ്പണിക്കർ - മാത്യു
* ആലപ്പുഴ മീന
* കെ.എസ്.ജോർജ്

## അവലംബം


വർഗ്ഗം:മലയാളനാടകങ്ങൾ
ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവർഗ്ഗം:
മത്തങ്ങാത്തലയൻ തിമിംഗലം

ഡോൾഫിൻ കുടുംബത്തിൽ പെട്ട ഒരു സസ്തനിയാണ് **മത്തങ്ങാത്തലയൻ തിമിംഗിലം** . ഇലക്ട്രാ ഡോൾഫിൻ എന്നും  അറിയപ്പെടുന്നു. കറുത്തനിറം. ജനിക്കുമ്പോൾ ഒരു മീറ്ററോളം  നീളവും  10-15 കിലോഗ്രാമോളം  ഭാരവും  കാണുന്ന ഇവയ്ക്ക് വളർച്ചയെത്തുമ്പോൾ  3 മീറ്റർ വരെ നീളവും  200 കിലോഗ്രാം  വരെ ഭാരവും കാണും. ശരാശരി ആയുർദൈർഘ്യം  20 വർഷമാണ്. നൂറോളമുള്ള കൂട്ടങ്ങളായിട്ടാണ് സഞ്ചാരിക്കുന്നത്. മത്തങ്ങാ പോലുള്ള വലിയ തല ഇവയെ മറ്റ് ഡോൾഫിനുകളിൽനിന്നും തിരിച്ചറിയാൻ സഹായിക്കുന്നു. കൂന്തലുകളാണ് പ്രധാന ആഹാരം. ഉഷ്ണമേഖലാപ്രദേശത്തെ സമുദ്രഭാഗങ്ങളിൽ ഇവ കൂടുതലും  കാണപ്പെടുന്നു. ആഴക്കടലിലാണ് പൊതുവെ ഇവയെ കണ്ടുവരുന്നത്. ഇന്ത്യയിലെ വിശാഖപട്ടണത്തെ കടലിൽ ഇവയെ അപൂർവ്വമായി കാണാം.

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
ജോൺ വെൻ

ബ്രിട്ടീഷ്‌ ഗണിത ശാസ്ത്രജ്ഞനായിരുന്നു **ജോൺ വെൻ** (ആഗസത് 4, 1834, ഇംഗ്ലണ്ട്– ഏപ്രിൽ 24, 1923,കേംബ്രിഡ്ജ്)
## ജീവചരിത്രം
ഗണങ്ങളെ രേഖപെടുത്താൻ ഉപയോഗിക്കുന്ന വെൻ ചിത്രങ്ങളിലൂടെ പ്രശസ്തനായ ജോൺ വെൻ 1834 ആഗസ്ത് 4നു ഇംഗ്ലണ്ടിൽ ജനിച്ചു. പ്രാഥമിക വിദ്യാഭ്യാസത്തിനുശേഷം കേംബ്രിഡ്ജിലെ കോളേജിൽ ചേർന്നു.1857ൽ അദ്ദേഹത്തിനു ബിരുദം ലഭിച്ചു.
1862ൽ കേംബ്രിഡ്ജ് സർവകലാശാലയിൽ മോറൽ സയൻസിൽ അധ്യാപകനായി  ചേർന്നു.അവിടെ ന്യായശാസ്ത്രം പഠിക്കുകയും പിന്നീടു പഠിപ്പിക്കുകയും ചെയ്തു. ഇതോടെ അദ്ദേഹം ഗണിതന്യായശാസ്ത്രത്തിൽ ആകൃഷ്ടനായി.ഗണങ്ങളുടെ സംഗമവും യോഗവും  ചിത്രങ്ങളിലൂടെ പ്രദർശിപ്പിക്കാനുള്ള  മാർഗ്ഗം ആവിഷ്കരിച്ചു .ഇവ വെൻ ചിത്രങ്ങൾ എന്ന പേരിൽ അറിയപ്പെടുന്നു.വസ്തുതകൾ    ശരിയായി മനസ്സിലാക്കാൻ ചിത്രങ്ങൾ വളരെ പ്രയോജനപെടും എന്ന നിലയിലാണ് വെൻ ചിത്രങ്ങൾ അവതരിപിച്ചത്.

## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )
## പുറത്തേക്കുള്ള കണ്ണികൾ
*http://www.combinatorics.org/Surveys/ds5/VennJohnEJC.html
*http://www.gap-system.org/~history/Biographies/Venn.html 
*http://www.bookrags.com/biography/john-venn-wom/
*http://www.enchantedlearning.com/inventors/page/v/venn.shtml

വർഗ്ഗം:ബ്രിട്ടീഷ് ഗണിതശാസ്ത്രജ്ഞർ
കപട കൊലയാളിത്തിമിംഗലം

പേര് സൂചിപ്പിക്കുന്ന പോലെ കൊലയാളിത്തിമിംഗത്തോട് സാദൃശ്യമുള്ളവയെങ്കിലും, വ്യത്യസ്ത വിഭാഗമാണു് **കപട കൊലയാളിത്തിമിംഗിലം** . ഡോൾഫിൻ കുടുംബത്തിൽ വലിപ്പത്തിൽ മൂന്നാം സ്ഥാനമാണിവയ്ക്ക്. വലിയ വട്ടത്തലയും മുതുകിലെ ചെറിയ ചിറകും കറുത്ത ശരീരവുമാണ് ഇവയുടെ പ്രത്യേകത. ആറ് മീറ്റർ നീളവും 1500 കിലോ തൂക്കവുമുണ്ടാവും. പെൺ തിമിംഗിലത്തിനു 5.1 m നീളമുണ്ട് .ചെറുകൂട്ടങ്ങളായാണ് സഞ്ചരിക്കുക. എങ്കിലും അപൂർവ്വമായി നൂറിലധികമുള്ള സംഘങ്ങളായും കാണാറുണ്ട്. വലിയ മത്സ്യങ്ങളും കൂന്തലുകളുമാണ് പ്രധാനഭക്ഷണം. മത്സ്യവലകളിൽനിന്ന് മത്സ്യങ്ങൾ മോഷ്ടിക്കുന്നതിനാൽ മുക്കുവരുടെ പ്രധാന ശത്രുവാണ്.

## രൂപവിവരണം
മെലിഞ്ഞു നീളമുള്ള ശരീരമാണ് ഇവയുടെത്. ശരീരത്തിനെ അപേക്ഷിച്ച് പരന്ന തല ചെറുതാണ്. മേൽ താടിയെല്ലിന്റെ പിന്നിലായ്  ആണ് കീഴ് താടിയുടെ അറ്റം സ്ഥിതി ചെയ്യുന്നത്. മുകൾ ഭാഗത്തെ തുഴ ഉയരം കൂടിയതാണ്, മാത്രമല്ല അറ്റം ഉരുണ്ടിട്ടും  ചിലപ്പോൾ കൂർത്തും കാണപ്പെടുന്നു. അതുകൊണ്ട് തന്നെ വെള്ളരിക്കയുടെ ആകൃതിയാണെന്ന് പറയുന്നു.തുഴകൾ ചെറുതും കൂർത്തതും ആണ്, കൂടാതെ മധ്യഭാഗത്ത്‌ അടുത്തായി ഉള്ള ഭാഗം കുറച്ചു ഉയർന്നു കാണപ്പെടുന്നു. ഇത് ഇവരുടെ സവിശേഷതയായ് കാണുന്നു. ശരീരം മുഴുവൻ കറുത്ത നിറത്തിലാണ്. തുഴകൾക്ക് ഇടയിലായ്‌ നെഞ്ചിന്റെ ഭാഗത്ത്‌ ചേരയ ചാരനിറം കാണുന്നു.തലയുടെ വശങ്ങളിൽ ഇളം ചാര നിറം ഉണ്ട്. 8 മുതൽ 11 ജോഡി വരെ പല്ലുകൾ കാണുന്നു.

## ആവാസം
സാധാരണയായ് കരയ്ക്ക് അടുത്ത് കാണാൻ സാധിക്കില്ല.ഇവയെ ഇന്ത്യ, പാകിസ്താൻ, ഗൾഫ്‌ ഓഫ് ഒമാൻ , അറേബ്യൻ ഗൾഫ്‌ , ആഫ്രിക്ക എന്നിവിടങ്ങളിൽ കണ്ടിട്ടുണ്ട്.ഇവ ഉച്ചത്തിലുള്ള ശബ്ദങ്ങൾ ഉണ്ടാക്കുന്നതിനാൽ ഇവയെ 200m  അകലെ നിന്ന് വരെ കണ്ടെത്താൻ കഴിയും.

## ഭീക്ഷണി
പല്ലിനു വേണ്ടി വ്യപകമായ് വേട്ടയാടുന്നു 

## അവലംബം

## ഇതുകൂടി കാണുക
*കൊലയാളിത്തിമിംഗിലം
*തിമിംഗിലം
*ഡോൾഫിൻ
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഡോൾഫിനുകൾ
വർഗ്ഗം:ഇന്ത്യൻ മഹാസമുദ്രത്തിലെ ജന്തുജാലം
വർഗ്ഗം:കേരളത്തിലെ സസ്തനികൾ
ലിൻഡെമാൻ

ഒരു ജർമ്മൻ ഗണിതശാസ്ത്രജ്ഞനാണ് **ലിൻഡെമാൻ** (ഏപ്രിൽ 12, 1852 – മാർച്ച്‌ 6, 1939)

## ജീവചരിത്രം
**[[പൈ]]** (വലിയ അക്ഷരം Π, ചെറിയ അക്ഷരം π) ഒരു അതീതസംഖ്യയാണെന്ന് കണ്ടുപിടിച്ച *ലിൻഡെമാൻ* 1852 ൽ ജർമനിയിൽ ജനിച്ചു. പിതാവിന്റെ പേരും ഫെർഡിനാന്റ്റ് ലിൻഡെമാൻ എന്നായിരുന്നു. അദ്ദേഹം ഒരു അദ്ധ്യാപകനായിരുന്നു. മാതാവ്‌ എമ്ളി ക്രുസിയസ് ഒരു ഹെഡ്മാസ്റ്ററുടെ മകളായിരുന്നു.
പ്രാഥമിക വിദ്യാഭ്യാസത്തിനുശേഷം ലിൻഡെമാൻ ടോട്ടിങ്ങാൻ സർവകലാശാലയിൽ ചേർന്നു. പിന്നീടു എർലാങ്, മുണിക് എന്നി സർവകലാശാലകളിലും പഠിച്ചിരുന്നു. ഗണിതശാസ്ത്ര ഗവേഷകൻ മാത്രമല്ല ആധുനിക ജർമ്മൻ  വിദ്യാഭ്യാസരീതിയുടെ ആവിഷ്കർത്താക്കളിൽ ഒരാളെന്ന രീതിയിലും അദ്ദേഹം പ്രശസ്തനായിരുന്നു. *പൈ* ഒരു അതിതസംഖ്യയാണെന്നതിനുള്ള തെളിവ് 1882 ൽ പ്രസിദ്ധീകരിച്ചത് unber die zahi എന്ന പ്രബന്ധത്തിലാണുള്ളത്. സെൻറ് ആൻഡ്രുസ് സർവകലാശാല 1912ൽ അദ്ദേഹത്തെ ഒണിറ്ററി ബിരുദം നൽകി ആദരിച്ചു.

## അവലംബം
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )
## പുറത്തേക്കുള്ള കണ്ണികൾ
*http://www.britannica.com/EBchecked/topic/341841/Ferdinand-von-Lindemann

വർഗ്ഗം:1852-ൽ ജനിച്ചവർ
വർഗ്ഗം: 1939-ൽ മരിച്ചവർ
വർഗ്ഗം:ഏപ്രിൽ 12-ന് ജനിച്ചവർ
വർഗ്ഗം:മാർച്ച് 6-ന് മരിച്ചവർ

വർഗ്ഗം:ജർമ്മൻ ഗണിതശാസ്ത്രജ്ഞർ
ചിറകൻ തിമിംഗിലം

നീലത്തിമിംഗിലത്തിന്റെ അടുത്ത ബന്ധുവായ ചിറകൻ തിമിംഗിലത്തിന്  വലിപ്പത്തിൽ രണ്ടാംസ്ഥാനമാണ്. 

## വിവരണം
ഇരട്ടനിറമുള്ള ചുണ്ടു ഇവയുടെ സവിശേഷതയാണ്. കീഴ്ച്ചുണ്ടിന്റെ ഇടതുവശം ഇരുണ്ട ചാരനിറവും വലതുവശം വെളുപ്പുനിറവുമാണ്. വെളുത്ത അടിവശം വയറ്റിലെ ചെറിയൊരു ഭാഗമായി മാത്രം കാണപ്പെടുന്നു. തൊണ്ടയിലെ ചാലുകൾ (Throat groves) വളരെയേറെ നീളമുള്ളതും വയറുവരെ എത്തുന്നതുമാണ്. വ്യക്തമായ ഒരു വരമ്പിലൂടെയാണ് ചിറകു വാലുമായി ചേരുന്നത്. ഇവയ്ക്കു റേസർബാക്ക് തിമിംഗിലങ്ങൾ (razerback whales) എന്ന് പേരുണ്ടാവാൻ ഇതാണ് കാരണം.  

## വലിപ്പം
ശരീരത്തിന്റെ മൊത്തം നീളം :19 - 26 മീ.

തൂക്കം : 40000 - 48000

കിലോഗ്രാം

കുഞ്ഞുങ്ങൾക്ക് 6 മീറ്ററിലധികം നീളവും  2000 കിലോവോളം ഭാരവും കാണും.

## പെരുമാറ്റം
ഇതിന്റെ വെള്ളം ചീറ്റൽ ഒരു ജലധാരപോലെ ആറുമീറ്റർ ഉയരം വരെ എത്തുന്നതാണ്. ആദ്യം തല വെള്ളത്തിൽ നിന്ന് പുറത്തുവരുന്നു. അതിനുശേഷം പുറം മാത്രം കാണിച്ചുകൊണ്ട് വിശ്രമിക്കുകയും പിന്നീട് വലിയ ശബ്ദത്തോടെ ഉയരത്തിലേക്ക് വെള്ളം ചീറ്റുകയും ചെയുന്നു. വെള്ളം ചീറ്റിയതിനു ശേഷം ശരീരം വളച്ചു മുങ്ങുന്നു. പൊന്തിവരുന്ന സമയത്ത് 45 °യിലാണ് ശരീരം വെള്ളത്തിൽ നിന്ന് പുറത്തുവരുന്നത്. വലിയൊരു ശബ്ദത്തോടെ വെള്ളം തെറിപ്പിച്ചുകൊണ്ടാണ് തിരിച്ചു മുങ്ങുന്നതും. 

ഇരുപതോളമുള്ള കൂട്ടങ്ങളായാണ് സാധാരണ  സഞ്ചരിക്കുന്നത്. ചെറു ജീവികളും ചെമ്മീനുകളുമാണ് പ്രധാന ഭക്ഷണം.

## ആവാസം, കാണപ്പെടുന്നത്
കിഴക്കും പടിഞ്ഞാറും തീരങ്ങളിൽനിന്ന് മാറി ഉൾക്കടലിൽ കാണപ്പെടുന്നു.

## നിലനില്പിനുളള ഭീക്ഷണി
മത്സ്യബന്ധനം,  മത്സ്യബന്ധനബോട്ടുകളുമായി കൂട്ടിയിടിക്കുന്നത്.  വിദേശരാജ്യങ്ങളിൽ ഇറച്ചിക്കും എണ്ണയ്ക്കും വേണ്ടി ഇവയെ ധാരാളം കൊന്നൊടുക്കിയിട്ടുണ്ട്.


## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:കേരളത്തിലെ സസ്തനികൾ
ഐസക് ബാറോ

ബ്രിട്ടീഷ്‌ ഗണിത ശാസ്ത്രജ്ഞനായിരുന്നു **ഐസക് ബാറോ** (ഒക്ടോബർ 1630, ഇംഗ്ലണ്ട്– മേയ് 4, 1677, ഇംഗ്ലണ്ട്).
## ജീവചരിത്രം
സർ ഐസക് ന്യൂട്ടന്റെ സുഹൃത്തും അദ്ധ്യാപകനുമായി അറിയപ്പെടുന്ന **ഐസക് ബാറോ** 1647 ൽ ട്രിനിറ്റി കോളേജിൽ സ്കോളർ ആയി. പിന്നീട് ഗ്രീക്ക്, ലത്തീൻ, ഗണിതശാസ്ത്രം എന്നി വിഷയങ്ങളിൽ വിജ്ഞാനം സമ്പാദിച്ചു. ബാറോ 1670ൽ *Lectiones geomaticae* എന്ന ഗ്രന്ഥം പ്രസിദ്ധീകരിച്ചു. ഇപ്പോൾ ഡിഫറൻഷ്യൽ കാൽകുലസിലെ ടാൻജെന്റ് കണ്ടുപിടിക്കുന്നതിനു സമാനമായ ഒരു രീതിയാണ്‌ ബാറോ ഇതിൽ വിശദീകരിക്കുന്നത്. ഗ്രീക്ക്, ഇംഗ്ലീഷ് സാഹിത്യത്തിലും ദൈവ ശാസ്ത്രത്തിലും പണ്ഡിതനായിരുന്നു. 1659 ൽ അദ്ദേഹം കേംബ്രിഡ്ജിലെ ഗ്രീക്ക് പ്രോഫെസർ ആയി നിയമിക്കപെട്ടു.
*ഗണിതശാസ്ത്രത്തിൽ ചിലതെല്ലാം എനിക്കറിയാം പക്ഷേ ന്യൂട്ടനുമായി താരതമ്യം ചെയ്യുമ്പോൾ താനൊരു ശിശുവാണ്* എന്നുപറഞ്ഞ് അദ്ദേഹം തന്റെ പ്രൊഫസർ പദവി ന്യൂട്ടനു വേണ്ടി ഒഴിഞ്ഞു കൊടുത്തു. ജീവിതത്തിന്റെ അന്ത്യദിനങ്ങളിൽ അദ്ദേഹം മതപരമായ കാര്യങ്ങൾക്കാണ് ശ്രദ്ധ കേന്ദ്രികരിച്ചത്.

## അവലംബം
ഗണിത ശാസ്ത്ര പ്രതിഭകൾ (പള്ളിയറ ശ്രീധരൻ, ജിനീസ്‌ ബുക്സ്, കണ്ണൂർ)
## പുറത്തേക്കുള്ള കണ്ണികൾ
*http://www.maths.tcd.ie/pub/HistMath/People/Barrow/RouseBall/RB_Barrow.html
*http://www.gap-system.org/~history/Mathematicians/Barrow.html 

വർഗ്ഗം:1630-ൽ ജനിച്ചവർ
വർഗ്ഗം: 1677-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 4-ന് മരിച്ചവർ

വർഗ്ഗം:ബ്രിട്ടീഷ് ഗണിതശാസ്ത്രജ്ഞർ
എറണാകുളം ബോട്ടുജെട്ടി

എറണാകുളം നഗരത്തിലെ ഒരു ബോട്ട്ജെട്ടിയാണ് **എറണാകുളം ബോട്ടുജെട്ടി**. ഇത് നഗരത്തിലെ സുഭാഷ്‌ പാർക്കിനു സമീപത്തായി സ്ഥിതിചെയ്യുന്നു. ഇവിടെ നിന്നും ഫോർട്ട് കൊച്ചി, വില്ലിങ്ടൺ ഐലന്റ്, മട്ടാഞ്ചേരി, വൈപ്പിൻ തുടങ്ങിയ സ്ഥലങ്ങളിലേക്ക് ബോട്ടുകൾ സർവീസ്‌ നടത്തുന്നു.

വർഗ്ഗം:കേരളത്തിലെ ബോട്ടുജെട്ടികൾ
വർഗ്ഗം:എറണാകുളം ജില്ല
ദ ജാപ്പനീസ് വൈഫ്

2010-ൽ പുറത്തിറങ്ങിയ ഒരു ബംഗാളി ചലച്ചിത്രമാണ് ***ദ ജാപ്പനീസ് വൈഫ്***. തിരക്കഥയും സംവിധാനവും നിർവ്വഹിച്ചിരിക്കുന്നത് അപർണ സെൻ.

## അഭിനേതാക്കൾ
* രാഹുൽ ബോസ്
* റൈമ സെൻ
* മൗഷ്മി ചാറ്റർജി
* ചിഗുസ തകാകു

## കഥാ സംഗ്രഹം
തൂലികാസൗഹൃദത്തിലൂടെ പരിചയപ്പെട്ട ജപ്പാൻകാരി പെൺകുട്ടി മിയാഗിയുമായി പരസ്പരം കാണാതെ  ബംഗാളിലെ ഉൾഗ്രാമത്തിലെ സ്കൂൾ അദ്ധ്യാപകനായ  സ്നെഹോമൊയി ചാറ്റർജി വർഷങ്ങളോളം കൊണ്ട് നടക്കുന്ന സൗഹൃദത്തെക്കുറിച്ചാണു ഈ സിനിമ. നേരിട്ട് ഒരിക്കലും കണ്ടിട്ടില്ലെങ്കിലും കത്തുകളിലൂടെയുള്ള നീണ്ട സൗഹൃദം അവരെ വല്ലാതെ അടുപ്പിക്കുന്നു. പ്രണയം വിവാഹ തീരുമാനത്തിൽ എത്തുന്നു. സാമ്പത്തിക പ്രശ്നങ്ങളും, കുടുംബപ്രശ്നങ്ങളും മൂലം മിയാഗിക്ക് ഇന്ത്യയിൽ വരാനോ സ്നേഹമൊയിക്ക് ജപ്പാനിലേക്ക് പോവാനോ സാധിക്കുന്നില്ല. എങ്കിലും അവർ രണ്ടു രാജ്യങ്ങളിലായി വിവാഹം നടത്തുന്നു. സാധുവും നിഷ്കളങ്കനുമായ സ്നേഹമൊയി വേറൊരു പെണ്ണിന്റെ മുഖത്തുപോലും നോക്കാതെ തന്റെ അപൂർവ്വ ദാമ്പത്യം വർഷങ്ങൾ തുടരുന്നു. വിവാഹത്തിന്റെ പതിനഞ്ചാം വാർഷികത്തിന് മിയാഗി ജപ്പാനിൽ നിന്നും അയച്ച വലിയ പാർസൽ പെട്ടി സൈക്കിൾ റിക്ഷയിൽ മാഷുടെ വീട്ടിലേക്ക് കൊണ്ടുവരുന്ന ദൃശ്യത്തിലാണ് സിനിമ ആരംഭിക്കുന്നത്. നിറയെ പട്ടങ്ങളായിരുന്നു പെട്ടിയിൽ. മിയാഗിക്ക് സ്നേഹമൊയിയെ ജീവനാണ്. പരസ്പരം കണ്ടുമുട്ടാനുള്ള അവസരങ്ങൾ അവർക്ക് ലഭിക്കുന്നേയില്ല. വൃദ്ധയായ അമ്മയെ അവിടെ ഉപേക്ഷിച്ച് നാട്ടിലേക്ക് വരാൻ അവൾക്ക് പറ്റുമായിരുന്നില്ല. ഇതിനിടയിൽ അമ്മ മരിച്ചെങ്കിലും ഇന്ത്യയിലേക്ക് പുറപ്പെടാനൊരുങ്ങിയ മിയാഗി രോഗബാധിതയായി കിടപ്പിലായി. രോഗം മാരകമായ കാൻസറാണെന്ന് അവൾ സ്നേഹമൊയിയെ അറിയിക്കുന്നു. ഇനി കാണാൻ പറ്റിയെന്നു വരില്ലെന്നും. തന്റെ ഒരിക്കലും കാണാത്ത ഭാര്യയെ ചികിത്സിക്കാനുള്ള ശ്രമത്തിലാണ് സ്നേഹമൊയി..ആയുർവേദവും യുനാനിയും ഒക്കെ .മരുന്നുകൾ പാർസലായി ജപ്പാനിലെക്ക് അയക്കുകയാണ്. നീണ്ട കാത്തിരിപ്പിനവസാനം സ്നേഹമൊയി മരിക്കുന്നു. തന്റെ ഭർത്താവിന്റെ വീട്ടിലേക്ക് ആദ്യമായി വരുന്ന മിയാഗിയിലാണു സിനിമ അവസാനിക്കുന്നത്. ബംഗാളി വിധവയെപ്പോലെ വെളുത്ത സാരി ചുറ്റി സിന്ദൂരം മായ്ച്ച് അവൾ അവശയായി സ്നേഹമൊയിയുടെ കട്ടിലിൽ വന്നിരിക്കുന്നു.
## പുരസ്കാരങ്ങൾ
*മികച്ച ചിത്രത്തിനുള്ള സ്റ്റാർ എന്റർടെയിൻമെന്റ് അവാർഡ്
*മികച്ച സംവിധായകക്കുള്ള  സ്റ്റാർ എന്റർടെയിൻമെന്റ്  അവാർഡ്, അപർണ സെൻ
*മികച്ച ചായഗ്രഹണത്തിനുള്ള സ്റ്റാർ എന്റർടെയിൻമെന്റ്  അവാർഡ്, അനയ് ഗോസ്വാമി
*മികച്ച ചിത്രത്തിനുള്ള  അവാർഡ് 2010 ഹിഡൺ ജെംസ് ഫിലിം ഫെസ്റ്റിവൽ
*രജത ചകോരം (Audience Choice) at 2010 International Film Festival of Kerala

## അവലംബം


## പുറത്തേക്കുള്ള കണ്ണികൾ
*
* The Japanese Housewife - Pictures, Promo Video & Details
* The Japanese Wife  at ReviewGang
*ക്ലോസപ്പ്

വർഗ്ഗം:ബംഗാളി ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
ഹൗ ഐ എൻഡഡ് ദിസ് സമ്മർ

അലെക്സി പോപ്പോഗ്രേവ്സ്കി സംവിധാനം ചെയ്ത് 2010ൽ  പുറത്തിറക്കിയ റഷ്യൻ ചലച്ചിത്രമാണ് ***ഹൗ ഐ എൻഡഡ് ദിസ് സമ്മർ*** . അറുപതാം ബെർളിൻ ചലച്ചിത്രോത്സവത്തിൽ *സുവർണ കരടി* പുരസ്കാരത്തിനു ഈ സിനിമ നാമ നിർദ്ദേശം ചെയ്യപ്പെട്ടു.

## കഥാ സംഗ്രഹം
ധ്രുവക്കരടികൾ മേഞ്ഞു നടക്കുന്ന വിദൂരമായ ആർട്ടിക്ക് പ്രദേശത്തെ പ്രവർത്തനങ്ങൾ നിലച്ചു തുടങ്ങിയ കാലാവസ്ഥാപഠനകേന്ദ്രത്തിൽ നിന്നും നാട്ടിലേക്ക് മടങ്ങാനുള്ള സന്ദേശവും കപ്പലും പ്രതീക്ഷിച്ച് കാത്ത് കഴിയുകയാണ് ശാസ്ത്രഞ്ജനായ സെർജി. കൂട്ടിന് സഹായിയായി ചെറുപ്പക്കാരനായ പാവെൽ ‌. ബേസ്ക്യാമ്പുമായി   ബന്ധപ്പെടാനുള്ള  വയർലെസ്സ് സംവിധാനം മാത്രമാണ് പുറമ്ലോകത്തിലേക്കുള്ള ഏക ജാലകം  . ഉപേക്ഷിക്കപ്പെട്ട പഴയ കെട്ടിടങ്ങൾക്കിടയിൽ  കൊടുംതണുപ്പിൽ, നരച്ച പ്രകൃതിയിലേക്ക് കൺനട്ട് ,യാന്ത്രികമായ ജീവിതം നയിക്കുകയാണിരുവരും. 
തിരിച്ചു പോകുമ്പോൾ ഭാര്യക്കും കുട്ടികൾക്കും നൽകാനായി രുചിയേറിയ ട്യൂണ മത്സ്യങ്ങൾ പിടിക്കാൻ ഉൾക്കടലിലേക്ക് ബോട്ടുമായി സെർജി പോയ സമയത്ത് വന്ന റേഡിയോ സന്ദേശം പാവെൽ ആണ് കേൾക്കുന്നത്.. സെർജിയുടെ കുടുംബം മുഴുവനും അപകടത്തിൽ പെട്ടിരിക്കുന്നു എന്ന വാർത്ത.രണ്ടു ദിവസത്തിനുള്ളിൽ സെർജിയെകൊണ്ടുപോവാൻ കപ്പൽ എത്തുമെന്നും അറിയിപ്പ് കിട്ടൂന്നു. വീട്ടിലേക്കുള്ള യാത്രയുടെ സന്തോഷത്തിലും ആവേശത്തിലും ഉള്ള സെർജിയോട് ഈ കാര്യം പറയുന്നില്ല പാവെൽ. പലകാരണങ്ങൾകൊണ്ടും ഈ വിവരം സെർജിയെ അറിയിക്കാതെ അയാൾ   ദിവസങ്ങൾ നീക്കുന്നു. മത്സ്യങ്ങൾ പിളർന്ന് പുറത്ത് തൂക്കിയിടാനും ഒക്കെ സെർജിയെ സഹായിക്കുന്നുമുണ്ട് .   കപ്പൽ മഞ്ഞിലുറഞ്ഞ് യാത്ര മതിയാക്കിയെന്ന വിവരത്തോടൊപ്പം സെർജിയുടെ ഭാര്യയും മക്കളും മരിച്ച വിവരവും പാവെൽ അറിയുന്നു..സെർജിയെകൊണ്ടുപോവാനുള്ള ഹെലികോപ്റ്റർ വരുംവരെയും രഹസ്യം സൂക്ഷിക്കാന്തന്നെയാണ് പാവെലിന്റെ തീരുമാനം. പക്ഷേ ഹെലികോപ്റ്റർ മോശം കാലാവസ്ഥയിൽ തകർന്ന് വീണ് പൈലറ്റും മറ്റൂം കരടികൾക്ക് തീറ്റയാവുന്നു. എകാന്തവും കനംവിങ്ങുന്നതുമായ ആ നിമിഷങ്ങളിൽ സെർജിയോട് പാവെൽ വിവരം പറയുന്നു..പ്രതികരണം രൂക്ഷമായിരുന്നു.. സമനില തെറ്റി തോക്കുമായി പാഞ്ഞടുത്ത സെർജിയിൽ നിന്നും രക്ഷതേടി പാവെൽ മഞ്ഞിലേക്ക് ഓടിഒളിക്കുന്നു. അവസാനം എങ്ങോട്ടും യാത്രക്കില്ലെന്നു പറഞ്ഞ് സെർജി ആ അനന്തമായ മരവിച്ച പ്രകൃതിയിലേക്കു തന്നെ മടങ്ങുന്നു.

## അവാർഡുകൾ
*60th Berlin International Film Festival
**Silver Bear for Best Actor: Grigoriy Dobrygin and Sergei Puskepalis
**Outstanding Artistic Achievement in the Category Camera: Pavel Kostomarov
*7th Yerevan Golden Apricot International Film Festival
**Ecumenical Jury Diploma
*2010 London Film Festival
**Best Film
*46th Chicago International Film Festival
**Gold Hugo — Best Film
* Golden Eagle Award
** Golden Eagle — Best Film 

## അവലംബം


## പുറത്തേക്കുള്ള കണ്ണികൾ
*
*ക്ലോസപ്പ്_ബ്ലോഗ്

വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
പിഞ്ഞാണത്തപ്പം

ചെറിയ പെരുന്നാളിനു് (റംസാൻ) ഒരുക്കുന്ന ഒരു വിഭവമാണു് **പിഞ്ഞാണത്തപ്പം**. താറാവുമുട്ടയും, ഏലയ്ക്കാപൊടിയും  ചേർത്താണിതുണ്ടാക്കുന്നതു്.   

## ചേരുവകൾ
* താറാവുമുട്ട - 15
* പഞ്ചസാര - അര കിലോ
* വെള്ളം - 3 കപ്പ്
* ഏലയ്ക്കാപൊടി - ആവശ്യത്തിന്
* നെയ്യ് - ആവശ്യത്തിന്
* നിറം - ആവശ്യമെങ്കിൽ മഞ്ഞ, ചുവപ്പ്, പച്ച മുട്ടയുടെ മഞ്ഞ മുട്ടമാലയ്ക്ക്, മുട്ടയുടെ വെള്ള പിഞ്ഞാണപ്പത്തിന്.
 
## പാകം ചെയ്യുന്ന വിധം
മുട്ടയുടെ മഞ്ഞയും വെള്ളയും തീരെ യോജിക്കാതെ വേർതിരിക്കുക.  നന്നായി ഉണങ്ങിയ ഒരു ഉരുളി അടുപ്പിൽവെച്ച് പഞ്ചസാരയും ഒരു മുട്ടയുടെ വെള്ളയും രണ്ട് കപ്പ് വെള്ളവും ചേർത്ത് ചൂടാക്കുക. തിളച്ച് പത പൊങ്ങി വരുമ്പോൾ അത് മാറ്റിക്കൊണ്ടിരിക്കണം. പതകളഞ്ഞ പാവ് തെളിഞ്ഞശേഷം ഉരുളി ഇറക്കിവെച്ച് പഞ്ചസാരപ്പാവ് തുണിയിൽ അരിച്ചെടുക്കുക. ഉരുളി കഴുകി വീണ്ടും പഞ്ചസാരപ്പാവ് ചൂടാക്കി.  ഏകദേശം ഒരു നൂൽപ്പാകമാവുമ്പോൾ ഒരു മുട്ടത്തോടിൽ ഇടിയപ്പത്തിന്റെ അച്ചിനേക്കാളും കുറച്ച് വലിപ്പത്തിൽ ദ്വാരമുണ്ടാക്കി, അതിലൂടെ മുട്ടയുടെ മഞ്ഞ തിളക്കുന്ന പാവിലേക്ക് വട്ടത്തിൽ മാല പോലെ നിറുത്താതെ ചുറ്റിച്ച്  ഒഴിക്കുക. മുട്ടത്തോടിലുള്ള ഉണ്ണി മുഴുവൻ തീരുന്നതുവരെ ഇങ്ങനെ ചെയ്യുക. തീർന്നാൽ തീ കുറച്ച് പാവിൽ അൽപം വെള്ളം കുടയുക. അപ്പോഴേക്കും മുട്ടമാല വെന്തിരിക്കും. വെന്ത മുട്ടമാല പൊട്ടിപ്പോകാതെ അരിപ്പക്കയിലുപയോഗിച്ച് കോരി ഒരു വലിയ പാത്രത്തിൽ വെക്കുക. പാത്രം അൽപം ചെരിച്ച് വെക്കണം. ഇങ്ങനെ ചെയ്താൽ അധികമുള്ള പാവ് ഊർന്ന്പോവും. മുട്ടമാല ഈർക്കിൾ കഷ്ണം കൊണ്ട് വിടർത്തി കുടഞ്ഞിടുക. ബാക്കിയുള്ള മുട്ടയുടെ ഉണ്ണിയും ഇതുപോലെ മുട്ടമാല ഉണ്ടാക്കണം പാവ് കട്ടികൂടുമ്പോൾ വെള്ളം കുടഞ്ഞ് നൂൽ പാകത്തിലാക്കണം. 

പിഞ്ഞാണത്തപ്പം ഉണ്ടാക്കാൻ മുട്ടയുടെ വെള്ള അടിച്ച് മാല ഉണ്ടാക്കാൻ ഉപയോഗിച്ച പഞ്ചസാരപ്പാവ് തണുപ്പിച്ച് ഇതിൽ ഒഴിച്ച് ഏലക്കാപ്പൊടിയും ചേർക്കുക. ഒരു ആവിച്ചെമ്പ് അടുപ്പിൽവെച്ച് വെള്ളം ചൂടാകുമ്പോൾ ഒരു പരന്ന അലുമിനിയപാത്രത്തിൽ നെയ്യ് തടവി ഈ കൂട്ട് ഇതിലേക്ക് ഒഴിച്ച് ആവിയിൽ വേവിക്കുക. ആവശ്യമെങ്കിൽ അലങ്കാരത്തിൽ കളർ ചേർക്കാം. ഇഷ്ടമുള്ള ആകൃതിയിൽ മുറിച്ച് ഒരു പാത്രത്തിലിട്ട് അതിനുമുകളിൽ മുട്ടമാല വിതറി ഉപയോഗിക്കുക

## അവലംബം

വർഗ്ഗം:കേരളത്തിലെ ഭക്ഷ്യവിഭവങ്ങൾ
മലയാളരാജ്യം

1929-ൽ  കൊല്ലത്തുനിന്ന് പ്രസിദ്ധീകരണം ആരംഭിച്ച മലയാള പത്രമാണ് **മലയാളരാജ്യം**.  കോൺഗ്രസ് ആശയങ്ങൾ പ്രചരിപ്പിക്കുക എന്നതായിരുന്നു പ്രധാന ഉദ്ദേശം. കേരളത്തിലെ ആദ്യത്തെ പ്രഭാത പത്രമായി മലയാളരാജ്യം  കണക്കാക്കപ്പെടുന്നു. ആദ്യം വാരികയായാണ് പത്രം ആരംഭിച്ചത്. മലയാളരാജ്യം ചിത്രവാരിക എന്നായിരുന്നു പേര്.  1931-ൽ ദിനപത്രമായി. അക്കാലത്തെ ഏറ്റവും പ്രചാരമുള്ള ദിനപത്രമായിരുന്നു മലയാളരാജ്യം. കെ.ജി. ശങ്കറായിരുന്നു ആദ്യ പത്രാധിപർ. കൈരളി എന്ന പേരിൽ സ്വന്തം വാർത്താ ഏജൻസിയും നടത്തി. അനുബന്ധമായി പ്രവർത്തിച്ചിരുന്ന ശ്രീരാമവിലാസം പ്രസിലായിരുന്നു അച്ചടി. കൊല്ലം വടയാറ്റുകോട്ട ശ്രീകൃഷ്ണസ്വാമി ക്ഷേത്രത്തിനു സമീപത്തെ കെട്ടിടത്തിലായിരുന്നു പ്രവർത്തനം. അക്കാലത്തെ പ്രമുഖ എഴുത്തുകാരല്ലാം ഇവിടെയെത്തിയിരുന്നു. കേശവദേവ് തന്റെ ആത്മകഥയായ എതിർപ്പുകളിൽ ഇവിടെയെത്തിയ ഓർമ്മ പങ്കു വയ്ക്കുന്നുണ്ട്.

എ.പി.ഐ (അസ്സോസിയേറ്റഡ് പ്രസ്സ് ഓഫ് ഇന്ത്യ,), റോയിട്ടേർസ്, തുടങ്ങിയ വാർത്താ ഏജൻസികളുടെ സഹകരണത്താൽ ഏറ്റവും ആദ്യം ലോകവാർത്തകൾ റിപ്പോർട്ട് ചെയ്യുകയും, വാർത്താചിത്രങ്ങൾ ഉൾപ്പെടുത്തുകയും ചെയ്തിരുന്നു. കൃത്യസമയത്ത് ഏജന്റുമാരിൽ പത്രം എത്തിക്കുവാൻ സ്വന്തമായി ഗതാഗത സൗകര്യവും ഏർപ്പെടുത്തിയിരുന്നു. സ്വന്തമായി റോട്ടറി പ്രസ്സും, പ്രോസസ്സിങ്ങ് ലാബും തുടങ്ങിയ ആധുനിക സൗകര്യങ്ങളും പത്രത്തിന് ഉണ്ടായിരുന്നു.

പ്രചാരം കുറഞ്ഞതോടെ 1970-കളോടെ മലയാളരാജ്യത്തിന്റെ പ്രവർത്തനം നിലച്ചു.

## പത്രവുമായി ബന്ധപ്പെട്ട പ്രമുഖർ
സി. വി. കുഞ്ഞുരാമൻ, പണ്ഡിതൻ സി. എസ്‌. സുബ്രഹ്മണ്യൻ പോറ്റി, സ്വാതന്ത്ര്യസമര സേനാനി ബാപ്പുറാവു, നോവലിസ്റ്റായ കൈനിക്കര പദ്‌മനാഭപിള്ള, സാമൂഹികപ്രവർത്തകൻ വി. ഗംഗാധരൻ, കടവൂർ ജി. ചന്ദ്രൻ പിള്ള തുടങ്ങി നിരവധി പ്രമുഖർ 'മലയാളരാജ്യം' പത്രവുമായി ബന്ധപ്പെട്ട് പ്രവർത്തിച്ചു.

## അവലംബം


വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
പെരുമഴക്കാലം

കമൽ സംവിധാനം ചെയ്ത് 2004-ൽ പുറത്തിറങ്ങിയ മലയാളചലച്ചിത്രമാണ് **പെരുമഴക്കാലം**. ദിലീപ്, മീര ജാസ്മിൻ, കാവ്യ മാധവൻ,വിനീത് എന്നിവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രത്തിന്റെ നിർമ്മാണം സലീം പടിയത്ത് ആണ്.

ഒരു കൈപിഴവിന്റെ പേരിൽ ഇരു കുടുംബങ്ങളും അനുഭവികേണ്ടി വന്ന ദുരിതത്തെ തോരാത്ത മഴയിലൂടെ ടി.എ റസാക്ക് ഈ സിനിമയിൽ അവതരിപ്പിക്കുന്നു. രണ്ടു ഭാര്യയുടെ സങ്കടത്തെ ഒരു ക്യാമറയിലൂടെ അവതരിപ്പിക്കുകയാണ് ചെയ്യുന്നത്..അക്ബറിന്റെ ഒറ്റ സുഹൃത്താണ് രഘു രാമ അയ്യർ. സാന്ദർഭിക വശാൽ തനിക്ക് വന്നുപോയ അബദ്ധമാണ് ഈ കൊലപാതകം. അതിലൂടെ ഈ സിനിമയിൽ ശെരിയത്ത് നിയമത്തെക്കുറിച്ചും, അവിടുത്തെ വിധികാര്യങ്ങളും പറയുന്നുണ്ട്. ഗംഗയുടെ വിലാപത്തിൽ  അഗ്രഹാരം ആകെ രോഷാകുലമാവുകയാണ്. അക്ബറിനെ ജയിൽ മോചിതനാവുന്നതിൽ ഗംഗയുടെ വിരലടയാളം ആവശ്യമാണ്. അതിനായി റസിയ അഗ്രഹാരത്തിലേക്ക് ഗംഗയെ കാണാനായി ശ്രമിക്കുന്നുണ്ട്. എന്നാൽ അതിന് അവിടുത്തെ വ്യക്തികൾ അനുവദിക്കുന്നില്ല. സാമുദായികമായ  പ്രശ്നങ്ങളും ഇതിൽ അവതരിപ്പിക്കുന്നുണ്ട്. ഒരു മുസ്ലിം സ്ത്രീക്ക്  നേരിടേണ്ടിവന്ന ബുദ്ധിമുട്ടുകളെ റസിയ എന്ന കഥാപാത്രത്തിലൂടെ മനോഹരമായ അവതരണമാണ് കാണുന്നത്.ഗംഗ സത്യത്തെ തിരിച്ചറിയുകയും അക്ബറിനെ മോജിതനാവാനുള്ള വിരലടയളം നൽകുകയും ചെയ്യുന്നു.അങ്ങനെ അക്ബർ ജയിൽ മോചിതനായി ഗംഗയെ കാണാൻ  എത്തുന്നു.തന്റെ തെറ്റുകളിൽ മാപ്പ് പറഞ്ഞ് ക്ഷമ ചോദിക്കുന്നു.ഇരു സമുദായത്തിലെ അനുഷ്ഠാനങ്ങളെ കുറിച്ചുള്ള അറിവ് ഇതിലൂടെ നൽകുന്നുണ്ട്. വിധവയായ ഗംഗയുടെ ജീവൻ അതിനു ഉത്തമ ഉദാഹരണമാണ്.

ഈ ചിത്രത്തിലെ അഭിനയത്തിനു കാവ്യ മാധവനു 2004-ലെ മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.മികച്ച സാമൂഹ്യ ചിത്രത്തിനുള്ള 2005-ലേ ദേശീയ ചലച്ചിത്രപുരസ്കാരവും ഈ ചിത്രത്തിനു ലഭിച്ചിട്ടുണ്ട്.

## അഭിനേതാക്കളും കഥാപാത്രങ്ങളും
* മീര ജാസ്മിൻ	 ...	റസിയ
* കാവ്യ മാധവൻ	 ...	ഗംഗ
* ദിലീപ്	                 ...	അക്‌ബർ
* ബിജു മേനോൻ	 ...	ജോൺ കുരുവിള
* വിനീത്	 ...	രഘു രാമ അയ്യർ
* മാമുക്കോയ	 ...	അബ്ദു
* സാദിഖ്	 ...	നജീബ്
* സലീം കുമാർ	 ...	ആമു എളേപ്പ
* കലാശാല ബാബു	 ...	കൃഷ്ണ അയ്യർ
* യദു കൃഷ്ണൻ	 ...	സേതു
* മാള അരവിന്ദൻ	 ...	കുഞ്ഞിക്കണ്ണൻ
* ബാബു നമ്പൂതിരി	 ...	മണി സ്വാമി
* ശിവജി	 ...	വിഷ്ണു
* വത്സല മേനോൻ	 ...	പാട്ടി
* രമ്യ നമ്പീശൻ	 ...	നീലിമ
* രാമു	 ...	എം.എൽ.എ.
* വിജീഷ്	 ...	ടി.വി. അവതാരകൻ
## പുറമെ നിന്നുള്ള കണ്ണികൾ
* 

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വൺ മില്യൺ ഇയർസ് ബി.സി.

1966-ൽ പുറത്തിറങ്ങിയ ഒരു ബ്രിട്ടീഷ്‌ സാഹസിക ചലച്ചിത്രം ആണ് **വൺ മില്യൺ ഇയർസ് ബി.സി**. ഇതിന്റെ സംവിധാനം നിർവ്വഹിച്ചിരിക്കുന്നത് ഡോൺ ചാഫി ആണ്. ഹാമർ ഫിലിം പ്രൊഡക്ഷൻസും സെവൻ ആർട്‌സും ചേർന്ന്  നിർമ്മിച്ച ഈ ചിത്രം 1940-ൽ പുറത്തിറങ്ങിയ അമേരിക്കൻ ഫാന്റസി ചിത്രമായ വൺ മില്യൺ ബി.സി.യുടെ റീമേക്കാണ് ഇത്.  ഗുഹാ മനുഷ്യരും ദിനോസറുകളും തമ്മിൽ ഉള്ള സംഘർഷം ആണ് കഥയുടെ ആധാരം. ഇത് ഒരു ഫാന്റസി ചലച്ചിത്രം ആണ് .റാക്വൽ വെൽച്ചും ജോൺ റിച്ചാർഡ്‌സണുമാണ് ഈ ചിത്രത്തിൽ പ്രധാന വേഷങ്ങളിൽ അഭിനയിക്കുന്നത്. 1965-ന്റെ അവസാനത്തിലെ ശൈത്യകാലത്തിന്റെ മധ്യത്തിൽ കാനറി ദ്വീപുകളിൽ വച്ച് രംഗങ്ങൾ ചിത്രീകരിച്ചു. ഈ ചിത്രത്തിന്റെ യുകെ റിലീസ് പ്രിന്റുകൾ ഡൈ ട്രാൻസ്ഫർ ടെക്‌നിക്കോളറിൽ ആയിരുന്നു.  20th സെഞ്ച്വറി ഫോക്സ് പുറത്തിറക്കിയ ചിത്രത്തിന്റെ യു.എസ്. പതിപ്പ് ഒമ്പത് മിനിറ്റ് വെട്ടിക്കുറച്ച്, ഡീലക്സ് കളറിൽ 1967-ൽ പുറത്തിറങ്ങി. 

## കഥാപാത്രങ്ങൾ

## അവലംബം
* 

വർഗ്ഗം:ദിനോസർ ചലച്ചിത്രങ്ങൾ
ഓംകാര (ഹിന്ദി ചലച്ചിത്രം)

2006-ൽ വിശാൽ ഭരദ്വാജ് കഥയെഴുതി സംവിധാനം ചെയ്ത് പുറത്തിറങ്ങിയ ഹിന്ദി ചലച്ചിത്രമാണ് **ഓംകാര**. (ഹിന്ദി : ॐकारा). ഷേക്സ്പിയറിന്റെ വിശ്വവിഖ്യാതമായ ഒഥല്ലോ എന്ന കൃതിയെ ആസ്പഥമാക്കിയാണ് ഈ ചിത്രം രചിച്ചിട്ടുള്ളത്. അജയ് ദേവ്ഗൺ, സെയ്ഫ് അലി ഖാൻ, വിവേക് ഒബ്രോയ്, കരീന കപൂർ, നസീറുദ്ദീൻ ഷാ, കൊങ്കണ സെൻ ശർമ്മ എന്നിവരായിരുന്നു ഈ ചിത്രത്തിലെ പ്രധാന അഭിനേതാക്കൾ. ഒരു ഗാനരംഗത്തിൽ ബിപാഷ ബസുവും തന്റെ സാന്നിദ്യം ഈ ചിത്രത്തിലറിയിച്ചു. സംവിധായകൻ വിശാൽ ഭരദ്വാജ് തന്നെയാണ് ഓംകാരയുടെ സംഗീത സംവിധാനവും, പശ്ചാത്തല സംഗീത സംവിധാനവും നിർവ്വഹിച്ചത്. ചിത്രത്തിന്റെ തിരക്കഥാരചന വിശാൽ ഭരദ്വാജ്, റോബിൻ ഭട്ട്, അഭിഷേക് ചോബേ എന്നിവർ ചേർന്ന് നിർവ്വഹിച്ചു. ഈ ചിത്രത്തിനു വേണ്ടി ഗാനങ്ങൾ രചിച്ചത് ഗുൽസാർ ആണ്.

2006=ലെ കാൻസ് ഫിലിം ഫെസ്റ്റിവലിൽ ഈ പ്രദർശ്ശിപ്പിക്കുകയുണ്ടായിട്ടുണ്ട്. കൂടാതെ കെയ്രോ അന്താരാഷ്ട്ര ഫിലിം ഫെസ്റ്റിവലിലും ഈ ചിത്രം പ്രദർശിപ്പിക്കുകയുണ്ടായി അവിടെ വെച്ച് ഒരു സംവിധായകൻ എന്ന നിലയിൽ സിനിമക്ക് നൽകിയ സംഭാവനകളെ പരിഗണിച്ച് വിശാൽ ഭരദ്വാജ് പുരസ്കാരാർഹനാവുകയും ചെയ്തു. ഇതിനു പുറമേ കര (Kara) ഫിലിം ഫെസ്റ്റിവലിൽ മൂന്ന് പുരസ്കാരങ്ങളും, ഏഷ്യൻ ഫിലിം ഫെസ്റ്റിവലിൽ ഒരു പുരസ്കാരവും, മൂന്ന് ദേശീയ ചലച്ചിത്രപുരസ്കാരവും, ഏഴ് ഫിലിംഫെയർ പുരസ്കാരവും ഓംകാരക്ക് ലഭിച്ചിട്ടുണ്ട്.

## അഭിനേതാക്കളും കഥാപാത്രങ്ങളും

## അവലംബം

## പുറം കണ്ണികൾ

* 
* 
* 

വർഗ്ഗം:2006-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വേർ ഈസ് ദ ഫ്രന്റ്സ് ഹോം

**വേർ ഈസ് ദ ഫ്രന്റ്സ് ഹോം** (കൂട്ടുകാരന്റെ വീടെവിടെയാണ്)1987 ൽ ഇറാനിയൻ സംവിധായകനായ അബ്ബാസ് കിയരോസ്തമി പുറത്തിറക്കിയ ചലചിത്രം. സൊറാഹ് സെഫ്രി യുടെ കവിതയിൽ നിന്നാണു സിനിമയുടെ പേർ സ്വീകരിച്ചിരിക്കുന്നത്.

## കഥാ സംഗ്രഹം
തന്റെ പുസ്തകങ്ങൾക്കിടയിൽ കുടുങ്ങിപ്പോയ സുഹ്രുത്തിന്റെ കണക്ക് പുസ്തകം അവന് എത്തിച്ച് കൊടുക്കാൻ അഹമ്മദ് സുഹ്രുത്തിന്റെ വീട് അന്യേഷിച്ച് അവന്റെ അപരിചിതമായ ഗ്രാമത്തിലേക്ക് പോകുന്നു. സന്ധ്യാ സമയത്ത് മെഹമ്മദിന്റെ പേരുമാത്രം വച്ച് അവന്റെ വീട് കണ്ടുപിടിക്കാൻ അവൻ നടത്തുന്ന ശ്രമങ്ങളെല്ലാം വിഫലമാകുന്നു.കണക്ക് ചെയ്യാതെ സ്കൂളിലെത്തിയാൽ സ്കൂളിൽ നിന്നും സുഹ്രുത്തിനെ പുറത്താക്കും എന്നവനറിയാം. പിറ്റേ ദിവസം അദ്യാപകൻ പുസ്തകങ്ങൾ പരിശോദിക്കുന്ന സമയമായപ്പോൾ മെഹമ്മദ് ക്ലസ്സിലേക്കു വരുന്നു. തന്റെ കുറ്റം കൊണ്ടു വന്ന അപകടം അഹമ്മദ് തന്നെ പരിഹരിക്കുന്നു.

## പുറത്തേക്കുള്ള കണ്ണികൾ
* 
*ക്ലോസപ്പ്

വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:പേർഷ്യൻ ചലച്ചിത്രങ്ങൾ
ആര്യഭടൻ II

ഭാരതിയ ഗണിത-ജ്യോതിശാസ്ത്രജ്ഞനായിരുന്ന **ആര്യഭടൻ രണ്ടാമൻ**(c. 920 – c. 1000).
## ജീവചരിത്രം
ഭാരതിയ ഗണിത-ജ്യോതിശാസ്ത്ര പണ്ഡിതൻ ആര്യഭടൻ രണ്ടാമൻ പത്താം നൂറ്റാണ്ടിൽ ജീവിച്ചിരുന്നു.ആര്യഭടീയത്തിന്റെ കർത്താവായ ആര്യഭടനിൽനിന്നും വേർതിരിച്ചറിയനാണ് ആര്യഭടൻ രണ്ടാമൻ എന്നു വിളിക്കുന്നത്‌.ഇദ്ദേഹത്തിന്റെ പ്രശസ്തകൃതി മഹാസിദ്ധാന്തത്തിൽ ജ്യോതിശാസ്ത്രവും അങ്കഗണിതവും കൈകാര്യം ചെയ്തിട്ടുണ്ട്.
ഒരു ഗോളത്തിന്റെ വ്യാസം d ആയാൽ 
വ്യാപ്തം = :(d^2/2)+(d^3/2*18),
എന്ന സൂത്രവാക്യമാണ് ഇദ്ദേഹം ഉപയോഗിച്ചിരുന്നത്.
ഒരു സമചതുരത്തിന്റെയോ സാമാന്തരികത്തിന്റെയോ വികർണങ്ങളിൽ ഒന്ന് അറിയാമെങ്കിൽ മറ്റേ വികർണത്തിന്റെ നീളം കണ്ടുപിടിക്കുന്നവിധം ആര്യഭടൻ രണ്ടാമൻ വിശദീകരിച്ചിരുന്നു.

## അവലംബങ്ങൾ
ഗണിത ശാസ്ത്ര പ്രതിഭകൾ ( പള്ളിയറ ശ്രീധരൻ ,ജിനീസ്‌ ബുക്സ് ,കണ്ണൂർ )
## പുറത്തേക്കുള്ള കണ്ണികൾ
*http://www.gap-system.org/~history/Biographies/Aryabhata_II.html
മാർച്ച് ഓഫ് ദ പെൻഗ്വിൻസ്

** മാർച്ച് ഓഫ് ദ പെൻഗ്വിൻസ്** 2005 ൽ പുറത്തിറങ്ങിയ ഫ്രഞ്ച് ഫോട്ടോഗ്രാഫറും സംവിധായകനുമായ ലുക് ജാക്വിറ്റിന്റെ പരിസ്ഥിതി പ്രധാനമായ ഡോക്കു ഫിക്ഷൻ സിനിമയാണ്.
## കഥാസംഗ്രഹം
അന്റാർട്ടിക്കയിൽ മാത്രം കണ്ടുവരുന്ന ഒരിനം പെൻഗ്വിനുകളാണ് ചക്രവർത്തി പെൻഗ്വിനുകൾ.ഇവയുടെ ജീവ ചക്രത്തിലെ അതിപ്രധാനമായ ഒരു യാത്രയേക്കുറിച്ചാണ് ഈ സിനിമ.അവരുടെ ഇണചേരൽ സ്ഥലത്തെത്താനും തുടർന്ന് മുട്ട വിരിഞ്ഞ കുഞ്ഞുങ്ങളെ പോറ്റാനുമായി ഇവർ നടത്തുന്ന അപകടകരവും ദൈർഘ്യമേറിയതുമായ യത്രകളെക്കുറിച്ചാണ് ഈ സിനിമ. പൂജ്യത്തിനും താഴെ എഴുപത്തിരണ്ടോളമെത്തുന്ന  താപനില-മണിക്കൂറിൽ മുന്നൂറു കിലോമീറ്റർ വേഗതയിൽ വീശിയടിക്കുന്ന ഹിമക്കാറ്റ്. ദുർഘടം പിടിച്ച ധ്രുവ കാലാവസ്ഥയിൽ പ്രത്യുത്പാദനം ഈ സാധു പക്ഷിക്ക് വലിയൊരു വെല്ലുവിളിയാണ്. ഇണചേരൽ കാലത്ത് ആയിരക്കണക്കിന് പെൻഗ്വിനുകൾ  ഘോഷയാത്രയായി സുരക്ഷിത ഇടം തേടി യാത്ര ആരംഭിക്കുന്നു.നൂറ്റാണ്ടുകളായി അവരുടെ തലമുറകൾ ഇണചേരാനും അടയിരിക്കാനും കുഞ്ഞുങ്ങളെ വളർത്താനും ഉപയോഗിക്കുന്ന ‘ടെറെ-അഡിലി’ എന്ന അന്റാർട്ടിക്കൻ ഭൂപ്രദേശം. ഉറച്ച ഭൂമിയും ,അതിശൈത്യകാറ്റിൽ നിന്നും ഇത്തിരി മറയും,ശത്രുക്കളായ കടല്പക്ഷികളിൽ നിന്നും രക്ഷയും ലഭിക്കുന്ന ഇടം..കടലിൽനിന്നും നൂറിലധികം കിലോമീറ്ററുകൾ നടക്കണം ഇവിടെയെത്താൻ.കുഞ്ഞുകാലുകളിഴച്ച് വെച്ച് പതിയെ ഒരു കോളനിയിലെ മുഴുവൻ പെൻഗ്വിനുകളും തങ്ങളുടെ യാത്ര ആരംഭിക്കുന്നു. ദിവസങ്ങൾ നീളുന്ന യാത്ര ..ലക്ഷ്യസ്ഥാനത്തെത്തിയാൽ പിന്നെ സന്തോഷത്തിന്റെ ആരവങ്ങൾ. ഒരു ഇണയുമായി മാത്രം കൂട്ടുകൂടുന്ന ശീലമുള്ളവരാണിവർ. മധുവിധുകാലം കഴിഞ്ഞ് ഒരു മുട്ടമാത്രമിടുന്നു. ദിവസങ്ങൾ നീണ്ടയാത്രയിലും തുടർന്നും ഭക്ഷണമില്ല. ഭാരം മൂന്നിലൊന്നായി കുറഞ്ഞ പെൺ പെൻഗ്വിൻ മുട്ട ഭർത്താവിനെ ഏൽ‌പ്പിച്ച് ഭക്ഷണം തേടി തിരിച്ച് കടലിലേക്ക് യാത്ര ആരംഭിക്കുന്നു.തണുത്തുറഞ്ഞ ഐസിൽ തട്ടാതെ തന്റെ കാലുകൾക്കിടയിൽ ഉയർത്തിപ്പിടിച്ച് ആൺ പെൻഗ്വിനുകൾ ‘അട നിൽക്കും’.

## പുരസ്കാരങ്ങൾ
* വിജയി - അക്കാഡമി പുരസ്കാരം ഡോക്കുമെന്ററി‌ ഫീച്ചർ
* വിജയി - അമേരിക്കൻ സിനിമ എഡിറ്റേർസ്, എഡിറ്റഡ് ഡോക്കുമെന്ററിക്കുള്ള മികച്ച പുരസ്കാരം:സബിന എമിലാനി 
* നാമനിർദ്ദേശം -ബാഫ്റ്റ അവാർഡ്, മികച്ച ചായഗ്രാഹണം: Laurent Chalet, Jérôme Maison
** മികച്ച എഡിറ്റിംഗ്: സബിന എമിലാനി 
* വിജയി - Broadcast Film Critics Association, Best Documentary
* വിജയി - സെസാർ അവാർഡ്, Best Sound (Meilleur son): Laurent Quaglio, Gérard Lamps
** നാമനിർദ്ദേശം, Best Editing (Meilleur montage): Sabine Emiliani 
** നാമനിർദ്ദേശം, Best First Work (Meilleur premier film): Luc Jacquet
** നാമനിർദ്ദേശം, Best Music Written for a Film (Meilleure musique): Émilie Simon
* വിജയി- നാഷണൽ ബോർഡ് ഓഫ് റിവ്യൂ, മികച്ച ഡോക്കുമെന്ററി
* നാമനിർദ്ദേശം - Online Film Critics Society Awards, Best Documentary 
* നാമനിർദ്ദേശം - Satellite Awards, Outstanding Documentary DVD
** നാമനിർദ്ദേശം, Outstanding Motion Picture, Documentary
* വിജയി - Southeastern Film Critics Association Awards, Best Documentary 
* Nominated - Writers Guild of America, Documentary Screenplay Award: Jordan Roberts (narration written by), Luc Jacquet (screenplay/story), Michel Fessler (screenplay)
* വിജയി - Rotten Tomatoes' Golden Tomato Awards - Best Reviewed Documentary of 2005, beating *[[Murderball (documentary)|Murderball]]* and **
* വിജയി - Victoires de la musique, Original cinema/television soundtrack of 2006
## അവലംബം
  
## പുറത്തേക്കുള്ള കണ്ണികൾ

*  
* 
* 
* 
* 
*ക്ലോസപ്പ്

വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഫിക്ഷൻ
വർഗ്ഗം:ഫ്രാൻസ് ഡോക്യുമെന്ററി ചലച്ചിത്രങ്ങൾ
ഐസ് ഏജ്

2002-ൽ ഇറങ്ങിയ ഒരു അമേരിക്കൻ കമ്പ്യൂട്ടർ അനിമേഷൻ ചലച്ചിത്രമാണ് **ഐസ് ഏജ്** . ബ്ലൂ സ്കൈ സ്‌റ്റുഡിയോസ് ആണ് ഈ ചിത്രം നിർമ്മിച്ചത്‌ . ഇതിന്റെ കഥ എഴുതിയത് മിച്ചെൽ ജെ വിൽ‌സൺ ആണ്.

## കഥ
ഹിമയുഗത്തിൽ 3 സസ്തനികൾ ഒരു വാൾപല്ലൻ പൂച്ച , ഒരു മാമത്ത് , ഒരു കര സ്ലോത്  എന്നിവർ ചേർന്നു ഒരു മനുഷ്യ കുഞ്ഞിനെ രക്ഷിച്ചു അതിന്റെ പിതാവിന്റെ അടുത്ത് എത്തിക്കുന്നതാണ് കഥസംഗ്രഹം.

## ഇതും കാണുക
ഐസ് ഏജ് : ഡോൺ ഓഫ് ദി ദിനോസർസ്
ഐസ് ഏജ് : ദി മെൽറ്റ് ഡൗൺ

## അവലംബം
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:അനിമേഷനുകൾ
വർഗ്ഗം:2002-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വഴന

പശ്ചിമഘട്ടതദ്ദേശവാസിയായ ഒരു ഔഷധവ്യക്ഷമാണ് **എടന** എന്നുകൂടി അറിയപ്പെടുന്ന **വഴന**. . പാചകത്തിനു് വഴനയില ഉപയോഗിക്കാറുണ്ടു്. 15 മീറ്റർ വരെ ഉയരം വയ്ക്കും. **വെള്ളക്കൊടല, കുപ്പമരം, വയന, വയണ, ശാന്തമരം, ഇലമംഗലം** എന്നിങ്ങനെ വ്യത്യസ്തങ്ങളായ പേരുകളുണ്ട്

File:Cinnamomum malabatrum by Vijay.jpg|മൂപ്പായ ഇലകൾ 
File:Cinnamomum malabatrum at Kadavoor.jpg|തളിരിലകൾ  
File:Leaf_of_Vazhana.JPG|വഴനയില; അടയുണ്ടാക്കാനുപയോഗിക്കുന്നു


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/c/cinnmala/cinnmala_en.html
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=45&hit=

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഐസ് ഏജ് : ദി മെൽറ്റ് ഡൗൺ

2006-ൽ ഇറങ്ങിയ ഒരു അമേരിക്കൻ കമ്പ്യൂട്ടർ അനിമേഷൻ ചലച്ചിത്രം ആണ് **ഐസ് ഏജ് : ദി മേല്റ്റ് ഡൌൺ.** ഈ ചലച്ചിത്രം **ഐസ് ഏജ് : 2** എന്ന പേരിലും അറിയപ്പെടുന്നു. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌ .

ഐസ് ഏജ് പരമ്പരയിലെ രണ്ടാമത്തെ ചലച്ചിത്രം ആണ് ഇത് .

## കഥ

## ഇതും കാണുക
ഐസ് ഏജ്
ഐസ് ഏജ് : ഡോൺ ഓഫ് ദി ദിനോസർസ്

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:അനിമേഷനുകൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
ഗവർണ്ണർ

സംസ്ഥാന കാര്യനിർവ്വഹണത്തിന്റെ തലവനാണ് **ഗവർണർ**. സാധാരണയായി ഓരോ സംസ്ഥാനത്തിനും പ്രത്യേകം ഗവർണർമാരാണുള്ളത്. 1956-ലെ ഭരണഘടനാ ഭേദഗതിയുടെ അടിസ്ഥാനത്തിൽ ഒരു വ്യക്തിക്ക് ഒന്നിലധികം സംസ്ഥാനത്തെ ഗവർണറായി പ്രവർത്തിക്കാൻ കഴിയുന്നതാണ്.  

പൊതുവായി, ഒരു സംസ്ഥാനത്തിന്റെയോ പ്രവിശ്യയുടെയോ കാര്യനിർവ്വാഹകചുമതല ഭരണപരമായി പരിപാലിക്കുവാനുള്ള പദവിയാണ് **ഗവർണ്ണർ**. ജനാധിപത്യമുള്ള രാജ്യങ്ങളിലെ സംസ്ഥാനത്തലവന്റെ അഭാവത്തിൽ തത്തുല്യ പദവി വഹിക്കുന്നത് ഗവർണ്ണർ ആണ്. 

സംസ്ഥാനഭരണനിർവഹണവിഭാഗത്തിന്റെ തലവൻ ഗവർണറാണ്. കേന്ദ്ര മന്ത്രി സഭയുടെ ഉപദേശപ്രകാരം രാഷ്ട്രപതിയാണു ഗവർണറെ നിയമിക്കുന്നത്. ഗവർണറുടെ ഔദ്യോഗിക കാലാവധി 5 വർഷമാണ്. സംസ്ഥാനനിയമനിർമ്മാണസഭയുടെ ഭാഗമാണ് ഗവർണർ. മുഖ്യമന്ത്രിയും മന്ത്രിസഭാംഗങ്ങളും ഭരണകാര്യങ്ങളിൽ ഗവർണറെ സഹായിക്കുന്നു. മന്ത്രിസഭയുടെ ഉപദേശമനുസരിച്ചാണ് ഗവർണർ പ്രവർത്തിക്കുന്നത്.

കോളനിവൽക്കരണ സമയത്ത് ബ്രിട്ടീഷ് ഈസ്റ്റ് ഇന്ത്യ കമ്പനി പോലുള്ള ചാർട്ടേർഡ് കമ്പനികളുടെ ചുമതല വഹിച്ചിരുന്നവരേയും ഗവർണ്ണർ എന്നു വിളിച്ചിരുന്നു. ഇന്ത്യൻ രാജഭരണക്കാലത്ത് *ക്ഷത്രപതി* എന്ന പദവി ഗവർണ്ണർക്ക് തത്തുല്യമായിരുന്നു. രാജാവിന്റെ അഭാവത്തിൽ ഈ പദവി വഹിച്ചിരുന്നത് ക്ഷത്രപതികളായിരുന്നു ഇപ്പോൾത്തെ മന്ത്രിയോ അല്ലെങ്കിൽ ആര് ? പറയൂ

ഫ്രഞ്ച് ഭാഷയിൽ നിന്നാണ് ഗവർണ്ണർ എന്നത് ആര്?.

## യോഗ്യത

# 35 വയസ്സ് പൂർത്തിയായ ഇന്ത്യൻ പൗരന് ഗവർണറാകാം.
# മറ്റ് വരുമാനമുള്ള ജോലികളിലേർപ്പെടരുത്.
# സംസ്ഥാന നിയമസഭയിലെ അംഗങ്ങൾക്കും ഗവർണറാകാം.
# തിരഞ്ഞെടുക്കപ്പെട്ടാൽ നിയമസഭാഗംത്വം രാജിവക്കണം. 
# അഞ്ച് വർഷമാണ് കാലാവധി.

## അധികാരങ്ങൾ
ഇന്ത്യയിലെ ഗവർണർമാരുടെ അധികാരങ്ങളിൽ മുഖ്യമന്ത്രിയെ നിയമിക്കാനും നിയമസഭ പിരിച്ചുവിടാനും ബില്ലുകൾക്ക് അനുമതി നൽകാനുമുള്ള അധികാരം ഉൾപ്പെടുന്നു.  എന്നിരുന്നാലും, അവരുടെ പങ്ക് പ്രധാനമായും ഔപചാരികമാണ്, അവർ മുഖ്യമന്ത്രിയുടെയും മന്ത്രിസഭയുടെയും ഉപദേശം അനുസരിച്ചാണ് പ്രവർത്തിക്കുന്നത്. പ്രസിഡന്റിനെപ്പോലെ നയതന്ത്രപരവും സൈനികപരവുമായ അധികാരങ്ങൾ ഗവർണർക്കില്ല.

### കാര്യനിർവ്വഹണാധികാരം
മുഖ്യമന്ത്രിയെയും മറ്റ് മന്ത്രിസഭാംഗങ്ങളെയും നിയമിക്കുവാനും, അഡ്വക്കേറ്റ് ജനറൽ, പബ്ലിക്ക് സർവ്വീസ് കമ്മിഷൻ ചെയർമാൻ മറ്റ് അംഗങ്ങൾ എന്നിവരെയും നിയമിക്കുന്നതും ഗവർണറാണ്. സംസ്ഥാന നിയമസഭയിലെ ആംഗ്ലോ ഇന്ത്യൻ അംഗങ്ങളെ നോമിനേറ്റ് ചെയ്യുവാനും ഗവർണർക്ക് അധികാരമുണ്ട്.

### നിയമനിർമ്മാണാധികാരം
സംസ്ഥാന നിയമസഭയെ അഭിസംബോധന ചെയ്യുവാനും, സഭ വിളിച്ചു ചേർക്കുവാനും, പിരിച്ചുവിടാനും ഗവർണർക്ക് അധികാരമുണ്ട്.

### ജുഡീഷ്യൽ അധികാരം
മാപ്പും ഇളവുകളും: ഗവർണർക്ക് മാപ്പ് നൽകാനോ, ഇളവ് നൽകാനോ, ശിക്ഷ നീട്ടിവെക്കാനോ, ശിക്ഷയിൽ ഇളവ് നൽകാനോ അല്ലെങ്കിൽ ഏതെങ്കിലും നിയമത്തിന് എതിരായി ഏതെങ്കിലും നിയമത്തിനെതിരെ ശിക്ഷിക്കപ്പെട്ട വ്യക്തിയുടെ ശിക്ഷ സസ്പെൻഡ് ചെയ്യാനോ ഇളവ് ചെയ്യാനോ അധികാരമുണ്ട്.

ഗവർണർക്ക് ഈ അധികാരങ്ങളുണ്ടെങ്കിലും മുഖ്യമന്ത്രിയുടെ നേതൃത്വത്തിലുള്ള മന്ത്രി സഭയുടെ ഉപദേശപ്രകാരമാണ് അവ നടപ്പിലാക്കുന്നത് എന്നത് ശ്രദ്ധിക്കേണ്ടതാണ്.  യഥാർത്ഥ എക്സിക്യൂട്ടീവ് അധികാരം തിരഞ്ഞെടുക്കപ്പെട്ട സർക്കാരിനാണെന്ന് ഇത് ഉറപ്പാക്കുന്നു.  ഗവർണറുടെ പങ്ക് പ്രധാനമായും പ്രതീകാത്മകവും ആചാരപരവുമാണ്, അവർ സംസ്ഥാനത്തിന്റെ ഭരണഘടനാ തലവനായി പ്രവർത്തിക്കുന്നു.

## അടിയന്തിരാവകാശങ്ങൾ
പ്രസിഡന്റിനെപ്പോലെ ഗവർണർക്ക് അടിയന്തിരാവസ്ഥ പ്രഖ്യാപിക്കുവാനുള്ള അധികാരമില്ല. ഗവർണർക്ക് സംസ്ഥാന അടിയന്തിരാവസ്ഥക്കു വേണ്ടി പ്രസിഡന്റിന് റിപ്പോർട്ട് സമർപ്പിക്കുവാൻ കഴിയും.

## ഇതും കാണുക

* കേരളത്തിലെ ഗവർണ്ണർമാരുടെ പട്ടിക

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:ഭരണസ്ഥാനങ്ങൾ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാർ
ഫ്രാൻസ്വാ വീറ്റ

ഒരു ഫ്രഞ്ച് ഗണിതശാസ്ത്രജ്ഞനാണ് **ഫ്രാൻസ്വാ വീറ്റ** (1540 – ഫെബ്രുവരി 23, 1603)
## ജീവചരിത്രം
ബീജഗണിതത്തിന്റെ പിതാവ് എന്നറിയപ്പെടുന്ന ഫ്രാൻസ്വാ വീറ്റ 1540ൽ ഫ്രാൻസിൽ ജനിച്ചു.ചെറുപ്പത്തിൽ നിയമപണ്ഡിതനായിരുന്ന വീറ്റ പാർലിമെന്റ് അംഗമായിരുന്നു.പിന്നീടു രാജാവിന്റെ പ്രിവി കൗൺസിൽ അംഗമായി.വിവിധ ഉദ്യോഗങ്ങൾ വഹിക്കുന്നതിനിടയിൽ ഗണിതഗവേഷണത്തിന് സമയം കണ്ടെത്തി. മരണത്തിന് ഏതാനും ആഴ്ച്ചകൾക്കു മുൻപ് അദ്ദേഹം ക്രിപ്റ്റോഗ്രാഫിയിലെ (ഗുപ്തഭാഷ) വിഷയങ്ങളെപ്പറ്റി ഒരു കൃതി എഴുതി. 1603 ഫെബ്രുവരി 23-ൻ അദ്ദേഹം മരണമടഞ്ഞു. 
## അവലംബം

വർഗ്ഗം:1540-ൽ ജനിച്ചവർ
വർഗ്ഗം: 1603-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 23-ന് മരിച്ചവർ

വർഗ്ഗം:ഫ്രഞ്ച് ഗണിതശാസ്ത്രജ്ഞർ
കുഞ്ഞൻ എണ്ണത്തിമിംഗിലം

സ്രാവിനേപ്പോലെ തലയും നീലിച്ച ചാരനിറവുമുള്ള ഒരു തിമിംഗിലമാണ് **കുഞ്ഞൻ എണ്ണത്തിമിംഗിലം** എന്നുകൂടി അറിയപ്പെടുന്ന  **കുഞ്ഞിത്തിമിംഗിലം** (ശാസ്ത്രീയനാമം:*Kogia breviceps*). 

## രൂപവിവരണം
സ്പേം തിമിംഗിലവുമായി ബന്ധമില്ലാത്ത ചെറിയ തിമിംഗിലമാണിത്. എന്നാൽ ഇതിനു Dwarf Sperm Whale-മായി ബന്ധമുള്ളതായി കരുതുന്നു. സ്പേം തിമിംഗിലത്തിന്റേതു പോലെ ചതുരാകൃതിയിലുള്ള തലയാണ് ഇതിനു കാരണം. ശരീരത്തിന്  മൊത്തമായി ഉരുക്കിന്റെ ചാര നിറമാണ്. അടിവശം വിളറിയതോ പിങ്ക് കലർന്നതോ ആണ്. മുതുകിൽ ചെറിയ കൊളുത്തു പോലുള്ള  ചിറകുണ്ട്. ചികളപോലെ തോന്നിക്കുന്ന ഒരവയവം (False gill)  പിന്നിലുണ്ട്. തുടകൾ വീതിയുള്ളവയാണ്. ശരീരത്തിൽ ചുളിവുകളുള്ളതായി കാണപ്പെടാം. എങ്കിലും സ്പേം തിമിംഗിലത്തിനോളം ചുളിവുകൾ ഉണ്ടാവില്ല.

## പെരുമാറ്റം
അത്ര ശ്രദ്ധേയമല്ലാത്ത താഴ്ന്ന ചീറ്റലാണ് ഇവയ്ക്കുള്ളത്. വെള്ളത്തിൽ നിന്ന് പുറത്തുവരുമ്പോൾ ശരീരം വളയ്ക്കാതെ  തന്നെ തിരിച്ചു വെള്ളത്തിൽ വീഴാറുണ്ട്. ഈ തിമിംഗിലത്തിന്റെ മാത്രം പ്രതേകതയാണിത്. സ്ക്വിഡിനെപ്പോലെ ഭയപ്പെട്ടാൽ ചുവന്നതോ തവിട്ടോ ആയ മഷി പടർത്തുന്ന സ്വഭാവവും ഇവയ്ക്കുണ്ട്. അഞ്ചോ ആറോ എണ്ണമുള്ള ചെറു കൂട്ടങ്ങളായിട്ടാണ് സഞ്ചരിക്കുക. 

## വലിപ്പം
ശരീരത്തിന്റെ  മൊത്തം നീളം :2.7 - 3.4 മീറ്റർ

തൂക്കം :300 - 400 കിലോഗ്രാം 

## ആവാസം, കാണപ്പെടുന്നത്
പ്രധാനമായും കണ്ടുവരുന്നത് ബംഗാൾ ഉൾക്കടലിലാണു്, ശാന്തസമുദ്രത്തിലും, അറ്റ്‌ലാന്റിക് മഹാസമുദ്രത്തിലും ഇവയെ കണ്ടു വരുന്നു. ഇന്ത്യയിൽ ഒഡീഷ, ആന്ധ്രപ്രദേശ്, ആൻഡമാൻ നിക്കോബാർ ദ്വീപുകൾ എന്നിങ്ങനെയുള്ള കിഴക്കൻ തീരത്തുനിന്നുമാറി കാണപ്പെട്ടിട്ടുണ്ട്. തിരുവന്തപുരത്തെ തീരദേശത്തുനിന്നകന്നും ഇവയുള്ളതായി റിപ്പോർട്ട് ചെയ്യപ്പെട്ടിട്ടുണ്ട്.

## നിലനില്പിനുളള ഭീക്ഷണി
ഇവയുടെ ഇറച്ചി സ്വാദിഷ്ഠമായ ഭക്ഷണമായതിനാൽ കൊന്നു തിന്നാറുണ്ട്. പൊതുവെ ശാന്തസ്വഭാവക്കാരായ ഇവ ഇന്ന് വംശനാശഭീഷണിയിലാണ്.

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:കേരളത്തിലെ സസ്തനികൾ
ബ്ലൈൻവില്ലെയുടെ ചുണ്ടൻ തിമിംഗിലം

ഡോൾഫിനോട് ഏറേ സാദൃശ്യമുള്ള **ബ്ലൈൻവില്ലെയുടെ ചുണ്ടൻ തിമിംഗിലം** അഥവാ **കൊമ്പൻ തിമിംഗിലങ്ങൾക്ക്** പൊതുവെ ചാരം കലർന്ന കറുപ്പുനിറമാണ്. ഇതിന്റെ അടിഭാഗത്ത് മങ്ങിയ വെളുത്ത പാടുകൾ അങ്ങിങ്ങായി കാണാം. ഇന്ത്യൻ അതിർത്തിയിൽ ആൻഡമാൻ കടലുകളിലാണ് കൂടുതലായും കണ്ടുവരുന്നത്.

## രൂപവിവരണം

ചുണ്ടുള്ള ഈ തിമിംഗില സ്പിഷീസിനെ വളരെ അടുത്ത്  വന്നാൽ മാത്രമേ അതിൻ്റെ   വലിയ വെട്ടുകളില്ലാത്ത പരന്ന പല്ലുകൊണ്ട് തിരിച്ചറിയാൻ കഴിയൂ. ആണുങ്ങളിലെ പല്ല്‌ വളഞ്ഞ കീഴ്ത്താടിയിൽ മുളച് മേൽത്താടിയോളം വളരുന്നു. നാലര മുതൽ ആറു മീറ്ററോളം നീളത്തിൽ വളരുന്ന ഇവയ്ക്ക് ആയിരത്തിലധികം കിലോ ഭാരം ഉണ്ടാകും. ഒന്ന് മുതൽ പന്ത്രണ്ട് വരെയുള്ള ചെറുകൂട്ടങ്ങളായിട്ടാണ് ഇവ സഞ്ചരിക്കുന്നത്. കൂന്തലും ചെറുമീനുകളുമാണ് ഭക്ഷണം. 

## പെരുമാറ്റം
ഡോൾഫിനെപ്പോലെ ഏതാനും പ്രാവശ്യം തുടർച്ചയായി അധികം ആഴത്തിലല്ലാതെ മുങ്ങുന്നു. തുടർന്ന് കുറേകൂടി ആഴത്തിലേക്കിറങ്ങുന്നു. പിന്നീട് ചുണ്ടു നേരെ മുകളിലാക്കി ഉയർന്നുവരുന്നു. പകൽസമയത്താണിവ സജീവം. പുറംകടലിൽ കരയിൽ നിന്നും വളരെ അകലെയാണ് കഴിയുന്നത്. 

## ഇതുകൂടി കാണുക

*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
ചെന്നൈയുടെ ചരിത്രം

മദ്രാസ്‌ എന്നറിയപ്പെട്ടിരുന്ന ചെന്നൈ, തമിഴ്‌നാട് സംസ്ഥാനത്തിന്റെ തലസ്ഥാനവും, ഇന്ത്യയിലെ നാലാമത്തെ വലിയ മഹാനഗരവുമാണ്. ബംഗാൾ ഉൾക്കടലിന്റെ കോറൊമാന്റൽ തീരത്തിലാണ് ചെന്നൈ സ്ഥിതി ചെയ്യുന്നത്. ഏകദേശം 7.60 ദശലക്ഷം ജനങ്ങൾ (2006 ലെ കണക്ക്‌) ഇവിടെ ജീവിക്കുന്നു. ലോകത്തിലെ തന്നെ 36ആമത് വലിയ മഹാനഗരമാണ് ചെന്നൈ.

## പുരാതന കാലഘട്ടത്തിലെ ദക്ഷിണഭാരതം
മദരാസപ്പട്ടണം എന്നറിയപ്പെട്ടിരുന്ന ചെന്നൈ, നെല്ലൂരിലെ പെണ്ണാറിനും കടലൂരിലെ പെണ്ണാറിനും നടുവിൽ സ്ഥിതി ചെയ്ത തൊണ്ടൈമണ്ഡലം എന്നും അറിയപ്പെട്ടിരുന്നു. തൊണ്ടൈമണ്ഡലത്തിന്റെ തലസ്ഥാനം കാഞ്ചീപുരം ആയിരുന്നു. രണ്ടാം നൂറ്റാണ്ടിലാണ് തൊണ്ടൈമാൻ ഇളം തിരയൻ എന്നാ ചോഴ രാജാവ് തൊണ്ടൈമണ്ഡലം ഭരിച്ചിരുന്നത്.കുറുമ്പന്മാർ എന്നാ തദ്ദേശവാസികളെ കീഴ്പ്പെടുത്തി തൊണ്ടൈമണ്ഡലത്തിന്റെ മേൽ ആധിപത്യം നേടിയത്‌ തൊണ്ടൈമാൻ ഇളം തിരയൻ ആണെന്ന് വിശ്വസിക്കപ്പെടുന്നു. ചെന്നൈ എന്ന ആധുനിക നഗരം സ്ഥാപിക്കപ്പെടുന്നത് ബ്രിട്ടിഷുകാരുടെ ഭരണത്തിൻകീഴിലാണ്. അതിൽ തന്നെ സെന്റ്‌ ജോർജ്ജ് കോട്ട വലിയ ഒരു പങ്ക് വഹിച്ചിട്ടുണ്ട്. കോട്ടയെ ചുറ്റിയാണ് നഗരം വളർന്നത്‌ എന്നുതന്നെ പറയാം. നഗരസ്ഥാപനം യൂരോപ്യരാണ് നടത്തിയത് എങ്കിലും നഗരത്തിനു ചുറ്റുമുള്ള ഗ്രാമങ്ങൾ, എല്ലാം ആയിരത്തിലധികം വർഷത്തെ പഴക്കമുള്ളവയാണ്. അങ്ങനെയുള്ള ഗ്രാമങ്ങൾ ഇപ്പോൾ നഗരാതിർത്തിക്കുള്ളിൽ വന്നു എങ്കിലും ക്ഷേത്രങ്ങളെ ചുറ്റിയുള്ള ജീവിതം ഇന്നും നിലനിൽക്കുന്നു. തിരുവാന്മിയൂർ, തിരുവൊട്രിയൂർ, തിരുവള്ളിക്കേണി (ട്രിപ്ലിക്കേൻ), തിരുമയിലൈ (മയിലാപ്പൂർ), തിരുമുല്ലൈവായൽ, തിരുനിന്ട്രവൂർ എന്നിവ പ്രസിദ്ധങ്ങളായവ.. അതിൽ, തിരുവാന്മിയൂർ, തിരുവൊട്രിയൂർ, തിരുമയിലൈ എന്നിവ മൂവരുടെ തേവാരങ്ങളിൽ (അപ്പർ, സമ്പന്ദർ, നാവുക്കരസർ) പരാമർശിക്കപ്പെട്ടിട്ടുണ്ട്. തിരുവള്ളിക്കേണിയാകട്ടെ, "നാലായിര ദിവ്യ പ്രബന്ധങ്ങളിൽ" പരാമർശിക്കപ്പെട്ടിരിക്കുന്നു. മൈലാപ്പൂരിലെ കപാലീശ്വര ക്ഷേത്രം ഏഴാം നൂറ്റാണ്ടിൽ പല്ലവന്മാർ നിർമിച്ചതാണ്. 

ഇളം തിരയനു ശേഷം ചോഴ രാജകുമാരനായ ഇളം കില്ലി തൊണ്ടൈമണ്ഡലം ഭരിച്ചു. ശതവാഹന രാജാവായ പുലുമയി രണ്ടാമൻ വടക്ക് നിന്നും നടത്തിയ ആക്രമണത്തിലാണ് ചോഴന്മാരുടെ പിൻവാങ്ങലിനു കാരണമായത്‌. ശതവാഹനന്മാർ, കാഞ്ചീപുരം മേഖലക്ക്‌ സാമന്തന്മാരെ നിയമിച്ചു. ബപ്പസ്വാമി ആണ്ഇവിടത്തെ ആദ്യത്തെ പല്ലവ രാജാവ് എന്ന് ചരിത്രം. അദ്ദേഹം തന്നെ, ശതവാഹനരുടെ സാമന്തനായി മൂന്നാം നൂറ്റാണ്ടിൽ ഭരിചിരുന്നതാണ്. മൂന്നാം നൂറ്റാണ്ടിനു ശേഷം പല്ലവർ കാന്ചീപുരവും ചുറ്റുമുള്ള ഗ്രാമങ്ങളും അടക്കി, സ്വതന്ത്ര ഭരണം തുടങ്ങി. ചുരുങ്ങിയ കാലം കലഭ്രാന്മാരുടെ ഭരണത്തിൽ നിന്നതോഴിച്ചാൽ, മൂന്നാം നൂറ്റാണ്ടു മുതൽ ഒൻപതാം നൂറ്റാണ്ടു വരെ പല്ലവർ തന്നെ കാഞ്ചീപുരം ഭരിച്ചു. 879ൽ ആദിത്യ ഒന്നാമന്റെ ചോഴ സൈന്യം പല്ലവ സൈന്യത്തെ കീഴ്പെടുത്തി കാഞ്ചീപുരത്തിന് മേൽ അധികാരം സ്ഥാപിച്ചു. ജടവർമ്മ സുന്ദരപാണ്ട്യന്റെ കീഴിൽ പാണ്ട്യ സൈന്യം ശക്തി പ്രാപിക്കുകയും, 1264ൽ ചോഴരെ നിഷ്കാസിതരാക്കുകയും ചെയ്തു. പിന്നീട്, അരനൂറ്റാണ്ടു കാലം ബാഹ്മിനി രാജവംശവും ദില്ലിയിലെ അലാവുദ്ദീൻ ഖില്ജിയും ആക്രമിക്കുന്നത് വരെ പാണ്ട്യഭരണം നിലനിന്നു. 1361ൽ കുമാര കമ്പന എന്നാ വിജയനഗര സമ്രാട്ട് ബുക്കാ ഒന്നാമനെ കീഴ്പെടുത്തി തൊണ്ടൈമണ്ഡലത്തിന്റെ അധികാരം പിടിച്ചെടുത്തു.

വർഗ്ഗം:ചെന്നൈ
തേജാഭായി ആന്റ് ഫാമിലി

ദീപു കരുണാകരൻ രചനയും സംവിധാനവും നിർവ്വഹിച്ച് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് ***തേജാഭായി ആന്റ് ഫാമിലി***. പൃഥ്വിരാജും അഖിലയുമാണ് ഈ ചിത്രത്തിലെ പ്രധാനവേഷങ്ങൾ കൈകാര്യം ചെയ്തിരിക്കുന്നത്.

## അഭിനേതാക്കൾ
* പൃഥ്വിരാജ് – തേജാഭായി / റോഷൻ വർമ്മ
* അഖില – വേദിക
* സുരാജ് വെഞ്ഞാറമ്മൂട് – രാജഗുരു മഹാഋഷി വശ്യവചസ്
* സുമൻ – കർത്ത
* തലൈവാസൽ വിജയ് – ദാമോദർജി
* ജഗദീഷ് – ഗോവിന്ദൻ നായർ
* ഇന്ദ്രൻസ് – രാഘവൻ നായർ
* സലീം കുമാർ – ദിവാകരൻ നായർ
* നെടുമുടി വേണു
* കൊല്ലം തുളസി
* രാജീവ് പിള്ള – സഞ്ജയ്
* കൊച്ചുപ്രേമൻ – രവീന്ദ്രൻ നായർ
* വെട്ടുകിളി പ്രകാശ്
* മഞ്ജു പിള്ള – രതിദേവി
* കുളപ്പുള്ളി ലീല – രമണി
* ഭീമൻ രഘു – ജോണി
* മാഫിയ ശശി – അമിട്ട്
* ബിന്ദു പണിക്കർ – ലതിക
* പ്രേംകുമാർ – ഹരിപ്രസാദ്

## സംഗീതം

## പുറത്തേക്കുള്ള കണ്ണികൾ

* 
* ''തേജാഭായി ആന്റ് ഫാമിലി''  – മലയാളസംഗീതം.ഇൻഫോ

വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
പി.ആർ. ഫ്രാൻസിസ്

ഒല്ലൂർ നിയമസഭാമണ്ഡലത്തെ ഒന്നും, രണ്ടും, നാലും, അഞ്ചും നിയമസഭകളിൽ പ്രതിനിധീകരിച്ച ഒരു രാഷ്ട്രീയ നേതാവാണ് **പി.ആർ. ഫ്രാൻസിസ്** (1924 - 10 മേയ് 2002). റപ്പായി എന്നാണ് പിതാവിന്റെ പേര്, അച്ചായി ഫ്രാൻസിസാണ് ഭാര്യ. കോൺഗ്രസ് പ്രതിനിധിയായാണ് ഫ്രാൻസിസ് നിയമസഭയിലെത്തിയത്. ഐ.എൻ.റ്റി.യു.സി.യുടെ സംസ്ഥാന വൈസ് പ്രസിഡന്റ്, തൃശൂർ ഡി.സി.സി. സെക്രട്ടറി(1955-57), കെ.പി.സി.സി. എക്ഷ്സിക്യൂട്ടിവംഗം എന്നീ നിലകളിലും പ്രവർത്തിച്ചിരുന്നു. ക്വിറ്റ് ഇന്ത്യാ പ്രസ്ഥാനത്തിലും പി.ആർ. ഫ്രാൻസിസ് പങ്കെടുത്തിരുന്നു.

## തിരഞ്ഞെടുപ്പുകൾ

## അവലംബം

വർഗ്ഗം:1924-ൽ ജനിച്ചവർ
വർഗ്ഗം: 2002-ൽ മരിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:മേയ് 10-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
അഡോബി ഡ്രീംവീവർ

വെബ്‌ പേജുകൾ രൂപകൽപന ചെയ്യാൻ സഹായിക്കുന്ന ഒരു സോഫ്റ്റ്‌വെയർ ആണ് **അഡോബി ഡ്രീംവീവെർ**. ഈ വിഭാഗത്തിൽ ഇപ്പോൾ നിരവധി സോഫ്റ്റ്‌വെയറുകൾ ലഭ്യമാണെങ്കിലും ഡ്രീംവീവെർ ആണ് വിപണിയിൽ മുന്നിട്ടു നിൽക്കുന്നത്‌. ഡ്രീംവീവേർ വികസിപ്പിച്ചെടുത്തത് മാക്രോമീഡിയ എന്നാ കമ്പനി ആണ്. പിന്നീട് അഡോബി ഡ്രീംവീവേർ ഏറ്റെടുത്തു. ഇപ്പോൾ ഈ സോഫ്റ്റ്‌വെയർ അഡോബിയുടെ ക്രിയേറ്റീവ് സ്യൂട്ട് എന്നാ സോഫ്റ്റ്‌വെയർ കൂട്ടത്തോടൊപ്പം വിതരണം ചെയ്യപ്പെടുന്നു. ഡ്രീംവീവെർ വിൻഡോസ്, മാക്കിന്റോഷ് എന്നീ ഓപ്പറേറ്റിങ് സിസ്റ്റങ്ങളിൽ ഉപയോഗിക്കാൻ പര്യാപ്തമാണ്.

മാക്രോമീഡിയ പ്രൊഡക്‌റ്റ് സ്യൂട്ട് അഡോബി ഏറ്റെടുത്തതിനെത്തുടർന്ന്, പതിപ്പ് 8.0-ന് ശേഷമുള്ള ഡ്രീംവീവറിന്റെ റിലീസുകൾ ഡബ്ല്യൂ3സി(W3C) മാനദണ്ഡങ്ങൾക്ക് അനുസൃതമായി. സിഎസ്എസ്, ജാവാസ്ക്രിപ്റ്റ് പോലുള്ള വെബ് സാങ്കേതികവിദ്യകൾക്കും എഎസ്പി(ASP JavaScript, ASP VBScript, ASP.NET C#, ASP.NET VB), കോൾഡ്ഫ്യൂഷൻ(ColdFusion), സ്ക്രിപ്റ്റ് ലെറ്റ്(Scriptlet), പിഎച്ച്പി എന്നിവയുൾപ്പെടെയുള്ള വിവിധ സെർവർ-സൈഡ് സ്ക്രിപ്റ്റിംഗ് ഭാഷകൾക്കും ചട്ടക്കൂടുകൾക്കുമുള്ള മെച്ചപ്പെട്ട പിന്തുണ സമീപകാല പതിപ്പുകൾക്കുണ്ട്.‌
## സവിശേഷതകൾ
അഡോബി ഡ്രീംവീവർ സിസി എന്നത് ഒരു വെബ് ഡിസൈനും വെബ്‌സൈറ്റുകൾ വികസിപ്പിക്കാനും രൂപകൽപ്പന ചെയ്യാനും ഉപയോഗിക്കുന്ന ഒരു ഇന്റഗ്രേറ്റഡ് ഡെവലപ്‌മെന്റ് എൻവയോൺമെന്റ് (IDE) ആപ്ലിക്കേഷനാണ്. സിന്റാക്സ് ഹൈലൈറ്റിംഗ്, കോഡ് പൂർത്തീകരണം, തത്സമയ വാക്യഘടന പരിശോധന, കോഡ് എഴുതുന്നതിൽ ഉപയോക്താവിനെ സഹായിക്കുന്നതിന് കോഡ് സൂചനകൾ സൃഷ്ടിക്കുന്നതിനുള്ള കോഡ് ഇൻട്രോസ്പെക്ഷൻ എന്നിവയെ പിന്തുണയ്ക്കുന്ന ഒരു കോഡ് എഡിറ്റർ ഡ്രീംവീവറിൽ ഉൾപ്പെടുന്നു.

## പതിപ്പുകളുടെ ചരിത്രം

CNET

## അവലംബം
വർഗ്ഗം:അഡോബി സോഫ്റ്റ്‌വെയർ
വർഗ്ഗം:പ്രോഗ്രാമിങ് ചട്ടക്കൂടുകൾ
വർഗ്ഗം:സോഫ്റ്റ്‌വെയർ
വർഗ്ഗം:വെബ് സോഫ്റ്റ്വെയറുകൾ
ജുവനൈൽ ജസ്റ്റിസ് നിയമം, 2000

**ജുവനൈൽ  ജസ്റ്റിസ് (കുട്ടികളുടെ ശ്രദ്ധയും സംരക്ഷണവും) നിയമം 2000**, ഇന്ത്യയിൽ 2000  ഡിസംബർ  30  മുതൽ പ്രാബല്യത്തിൽ വന്ന നിയമമാണ്. 18 വയസ്സ് വരെയുള്ള കുട്ടികളാണ് നിയമത്തിന്റെ പരിധിയിൽ വരുന്നത്

## ലക്ഷ്യം
ശ്രദ്ധയും സംരക്ഷണവും ആവശ്യമുള്ള കുട്ടികളുടെയും നിയമവുമായി സംഘർഷത്തിലേർപ്പെടുന്ന കുട്ടികളുടെയും പുനരധിവാസം, വികസനം, സംരക്ഷണം, ശ്രദ്ധ എന്നിവയ്ക്കും അവരുമായി ബന്ധപ്പെട്ട ചില വിഷയങ്ങളിൽ മദ്ധ്യസ്ഥം വഹിക്കുന്നതിനും തീർപ്പുകൽപ്പിക്കുന്നതിനുമായി  രൂപകൽപന ചെയ്തിരിക്കുന്നതാണ് ജുവനൈൽ ജസ്റ്റിസ് (കുട്ടികളുടെ ശ്രദ്ധയും സംരക്ഷണവും) നിയമം, 2000.

## പ്രസക്തി
**ജുവനൈൽ ജസ്റ്റിസ് ആക്ട് 1986**ന് പകരമായാണ് ഇത് പാർലമെന്റിൽ അവതരിപ്പിച്ചത്. ഒരു കുട്ടിയും ഒരു സാഹചര്യത്തിലും ജയിലിലോ പോലീസ് ലോക്കപ്പിലോ കഴിയുന്നില്ല എന്ന് ഉറപ്പുവരുത്തത്തക്ക രീതിയിൽ, രാജ്യത്താകമാനം നീതിയുടെ ഒരു ഏകീകൃത നിയമസംവിധാനം ഇത് പ്രദാനം ചെയ്യുന്നു.

## വ്യാപ്തി
18 വയസ്സ് വരെയുള്ള കുട്ടികളാണ് നിയമത്തിന്റെ പരിധിയിൽ വരുന്നത്. കുട്ടികളുടെ പുനരധിവാസം, വികസനം, സംരക്ഷണം, ശ്രദ്ധ എന്നിവയ്ക്കാവശ്യമുള്ള അടിസ്ഥാനസൌകര്യങ്ങളും സംവിധാനങ്ങളും എന്തൊക്കെയാണെന്ന് നിയമം വിശദീകരിക്കുന്നു. നിയമവുമായി സംഘർഷത്തിലേർപ്പെടുന്ന കുട്ടികളെ രക്ഷിക്കുന്നതിനായി ജുവനൈൽ  ജസ്റ്റിസ് ബോർഡുകളും സഹായം ആവശ്യമുള്ള കുട്ടികളുടെ ശ്രദ്ധയും സംരക്ഷണവും ശുശ്രൂഷയും ഉറപ്പാക്കുന്നതിനുള്ള ശിശു ക്ഷേമ കമ്മിറ്റികളും ഈ സംവിധാനത്തിൽ ഉൾപ്പെടുന്നു.
## സമീപനം
കുട്ടികളെ വീണ്ടെടുക്കുന്നതിനും പുനർവിദ്യഭ്യാസം നൽകുന്നതിനും പുനരധിവസിപ്പിക്കുന്നതിനുമായി വൈവിദ്ധ്യമാർന്ന സമീപനം നടപ്പാക്കുന്നതിന് സഹായിക്കത്തക്ക  രീതിയിൽ നിയമ സംവിധാനങ്ങളും സന്നദ്ധസംഘടനകളും തമ്മിലുള്ള യുക്തമായ ബന്ധം വികസിപ്പിക്കേണ്ടതിന്റെ ആവശ്യകതയെക്കുറിച്ചും നിയമം പരാമർശിക്കുന്നുണ്ട്. കുടുംബ/സമൂഹാടിസ്ഥാനത്തിലുള്ള പുനരധിവാസം ഉറപ്പാക്കാൻ മുൻതൂക്കം നൽകുന്ന തരത്തിൽ വൈവിധ്യമാർന്ന  നിരവധി തീർപ്പാക്കൽ സാധ്യതകൾ ഈ  നിയമം ഉറപ്പാക്കുന്നു.
1992-ൽ ഇന്ത്യാ സർക്കാർ ഒപ്പുവച്ച കുട്ടികളുടെ അവകാശങ്ങൾക്ക് വേണ്ടിയുള്ള ഐക്യരാഷ്ട്ര കൺവെൻഷൻ പോലെയുള്ള  അന്താരാഷ്ട്ര തത്ത്വങ്ങളുമായി യോജിച്ചുപോകുന്ന പുരോഗമനപരമായ ഒരു നിയമനിർമ്മാണമായി പൊതുവിൽ ഇത് വിലയിരുത്തപ്പെടുന്നു. കൺവെൻഷനിൽ ഒപ്പു വച്ചതോടെ കുട്ടികളുടെ മികച്ച താൽപര്യങ്ങൾ, വിവേചനരാഹിത്യം, അവരുടെ പ്രതികരണങ്ങളോടുള്ള ശ്രദ്ധ തുടങ്ങിയ കുട്ടികളുടെ അവകാശങ്ങൾ സംബന്ധിച്ച എല്ലാ പ്രധാന തത്ത്വങ്ങൾക്കും അനുയോജ്യമായ രീതിയിൽ എല്ലാ സംസ്ഥാന നിയമങ്ങളും നയങ്ങളും പരിഷ്കരിക്കാൻ സർക്കാർ ബാധ്യസ്തമാണ്. 

## അവലംബം

* http://www.swd.kerala.gov.in/images/pdf/jjact2000.pdf

വർഗ്ഗം:ഇന്ത്യയിലെ നിയമങ്ങൾ